Premijer Srpske: Mjesečni borački dodatak raste i prima ga sve više ljudi - Glas Srpske\nSrna 18.02.2020 14:57\nBANjALUKA - Premijer Republike Srpske Radovan Višković rekao je da mjesečni borački dodatak prima sve više boraca i da on raste iz godine u godinu.\n- Lani smo izdvojili oko 57 miliona KM za mjesečni dodatak, a ove godine to je povećano za dodatnih sedam miliona jer u to pravo ulazi sve više ljudi - rekao je Višković u Narodnoj skupštini Republike Srpske odgovarajući na pitanja poslanika u okviru skupštinske tačke - Poslanička pitanja predsjedniku Vlade.\nOn je dodao da će biti rađeno na tome da i oko 9.000 nezaposlenih demobilisanih boraca prve i druge kategorije, koji imaju pravo na godišnji borački dodadak, dobiju i mjesečni.\n- Za godišnji borački dodatak ove godine biće isplaćeno oko 11 miliona KM. Dakle, invalidnine, mjesečni i godišnji borački dodatak povećani su od ove godine - naglasio je Višković.\nKada je riječ o Prijedlogu zakona o posebnom postupku eksproprijacije radi izgradnje auto-puta i gasovoda dionice Vukosavlje-Brčko i Brčko-Rača, Višković je rekao da Srpska za taj posao ima spremne timove Republičke geodetske uprave i Pravobranilaštva i da će već početkom marta biti uvedeni u proces eksproprijacije na relaciji Rača-Bijeljina.\n- To ide prvo, jer je Srbija obećala gradnju puta od Rače do izlazne petlje u Bijeljini, u dužini 17 kilometara - podsjetio je Višković i dodao da će se raditi i eksproprijacija zbog gasifikacije, a vodiće je Firma "Gas Res".\nVišković je rekao da bi se Prijedlog zakona o sportu Srpske u parlamentu mogao naći već na narednoj sjednici s ciljem da se sport omasovi i podigne na što viši nivo, te da se riješi problem ulaganja u sportu.\nOn je rekao da OC "Jahorina" posluje sve bolje, te da će biti nastavljena ulaganja u taj projekat da bi se obogatila turistička ponuda.\n- Rađena je nova gondola, tu su i nove staze, rasvjeta, sistem vještačkog osnježavanja... Sezona je ove godine znatno bolja nego lanjska, a cilj je da pomognemo da Jahorina živi i ljeti - istakao je Višković i dodao da će biti ulaganja i u stabilnost elektrosnabdijevanja na Jahorini. Rekao je i da Aerodrom Banjaluka u posljednjih godinu ili dvije bilježi zapažene rezultate u radu, te da Vlada namjerava i dalje da pomaže rad ovog javnog preduzeća.\n- Vlada Srpske pomaže rad Aerodroma. Prošle godine je intervenisala sa 230.000 KM za kupovinu zemljišta za izgradnju terminala Uprave za indirektno oporezivanje na aerodromu - rekao je Višković.\nOn je istakao da se u naredna dva mjeseca očekuje otvaranje novog kargo centra na Aerodromu Banjaluka, na kojem je urađena i proširena zgrada, te dobijene sve upotrebne i građevinske dozvole.\nVišković je rekao da je Aerodrom Banjaluka prevezao više od 100.000 putnika i da je namjera da otvaranjem novih avio-linija taj broj u ovoj godini bude 150.000 do 200.000, dok je prije godinu dana iznosio 20.000.\nKada je riječ o povećanju penzija u Republici Srpskoj, Višković je napomenuo da su one od 1. januara povećane za 3,11 odsto.\nOn je rekao da su od 2013. godine, kada je usvojen novi Zakon o PIO Republike Srpske, penzije povećane za 28,76 odsto, a najniže za oko 38 odsto.\nKada je riječ o bezbjednosnoj situaciji u Republici Srpskoj, Višković je naglasio da nema dešavanja za koja bi se moglo reći da urušavaju bezbjednost građana.\nOn je istakao da je policija Republike Srpske jedini čuvar bezbjednosti građana Srpske, podsjetivši da je Vlada u proteklom periodu učinila sve da bude poboljšan materijalni položaj i tehnička opremljenost policije.\nVišković je naglasio da je Vlada Republike Srpske uložila 13 miliona KM samo za formiranje i izgradnju Centra Žandarmerije u Zalužanima kode Banjaluke, naoružanje i opremu, te povećanje njihovih ličnih primanja u posljednje dvije godine.\n- Namjeravamo da tamo napravimo i školu MUP-a sa svim sadržajima, obukom i učenjima - dodao je Višković.\nBanjalučka pivara pomaže u borbi protiv virusa korona: Doniraju 20.000 maski trgovcima\n30. 03. 2020 17:28\nKolo srpskih sestara iz dervente uručilo pomoć roditeljskoj kući\n30. 03. 2020 16:09\nEkspo 2020 u Dubaiju se odlaže za iduću godinu?\n30. 03. 2020 16:04\nPrivredna komora RS nadležnima dostavila prijedlog mjera podrške privredi: Obezbijediti naknade i odgode otplate obaveza\nPreduzeća iz Republike Srpske već počela da uplaćuju donacije u Fond solidarnosti\nBijeljina: U vrijeme vanrednih mjera održano sedam vjenčanja pod maskama\n30. 03. 2020 14:05\nZavod za zapošljavanje: Svi koji ostanu bez posla imaće naknadu od 416 do 800 maraka


Fondacija Gejts dodelila 280 miliona dolara za borbu protiv tuberkuloze\nFondacija Bila i Melinde Gejts odvojila je 280 miliona dolara za borbu protiv globalne epidemije tuberkuloze. Sredstva će biti upotrebljena za izradu vakcina, dijagnostičkih testova i lekova protiv te bolesti od koje godišnje umre skoro dva miliona ljudi.\nFondacija Gejts obećala je 900 miliona dolara za borbu protiv tuberkuloze do 2015. godine, a suma od 280 miliona dolara je deo tog paketa. Prema saopštenju od 18. septembra, fondacija je ispunila 50 odsto svog obećanja. Zdravstveni funkcioneri se žale da se borba protiv tuberkuloze vodi zastarelom tehnologijom, a predsednik Globalnog zdrvstvenog programa Gejtsove fondacije, Taći Jamada, ukazuje da je tuberkuloza jedan od najtežih i nazapostavljenijih zdravstvenih problema.\n”Standardni dijagnostički test na tuberkulozu koristi 100 godina staru tehnologiju koja zakaže u polovini slučajeva. Vakcina protiv tuberkuloze stara je 80 godina i retko efektivna u periodu posle detinjstva. Lekovi za tuberkulozu zahtevaju nezgodnu proceduru, a i gube svoju efektivnost kao rezultat povećane otpornosti bakterije TB na lek.”\nFondacija za globalnu vakcinu protiv tuberkuloze, koja će dobiti većinu sredstava, odnosno 200 miliona dolara, treba da ustanovi koja od šest postojećih eksperimentalnih vakcina najviše obećava. Eksperti kažu da bi i delimično efektivna vakcina mogla da spreči 30 miliona smrtnih slučajeva do 2030. godine.\nFondacija Gejts je 62 miliona dolara namenila za razvoj brzih i jednostavnih dijagnostičkih testova na tuberkulozu, dok je preostalih 18 miliona dolara namenjeno za izradu novih lekova protiv tuberkuloze.\nJamada upozorova da nema garancija da će naučno-istraživački rad uroditi plodom ali naglašava da he Fondacija Gejts spremna da prihvati taj rizik u nadi da se da će neke investicije uroditi plodom.\nNaučnici veruju da će u roku od pet godina izraditi nove testove za brzu dijagnozu tuberkloze. Osam hiljada doborovljaca u 10 zemalja u Africi, Aziji, Evropi i SAD učestvuje u eksperimentalnim istraživanjima za izradu vakcine protiv TB koja će, nadaju se naučnici, biti dostupna 2015. godine.


Bez dozvole 60 turističkih agencija | Kamatica\nPočetna > vest > Bez dozvole 60 turističkih agencija\nBez dozvole 60 turističkih agencija\nTekst objavljen: 29.08.2015 11:27\nU prvih sedam meseci ove godine turističke agencije građanima su na ime neispunjenih obaveza s putovanja vratile oko 2,5 miliona dinara. Cele prošle godine nezadovoljne goste su obeštetile sa 3,6 miliona dinara.\nOd januara do kraja jula na adresu sektora turističke inspekcije Ministarstva trgovine turizma i telekomunikacija stiglo 950 prijava protiv ugostitelja i 278 prijava na račun turističkih agencija. Prema podacima Turističke inspekcije do sada je u ovoj godini oduzeto pet licenci agencijama, dok su dve u postupku.\nOd 2008. godine do danas oduzeto je ukupno 60 dozvola za rad. Prema podacima organizacija potrošača i kod njih je povećan broj prijava građana, što, tvrde, pokazuje da su turisti u Srbiji sve više informisani o svojim pravima i mogućnostima kako da ih ostvare.\n– Građani bi trebalo da se na vreme informišu o svojim pravima i da u svakom trenutku znaju da mogu da se žale. Prilikom ugovaranja putovanja putnik od agencije dobija opšte uslove, program puta i informaciju o garanciji putovanja. Putnik koji smatra da se agencija ne pridržava programa i opštih uslova koje mu je dala uz dokumentaciju ima pravo da se žali, kaže Gordana Radosavljević, pomoćnik ministra za turizam pri Ministarstvu trgovine, turizma i telekomunikacija. Prema njenim rečima, reklamacioni postupak podrazumeva da putnik na licu mesta podnese pismeni prigovor predstavniku agencije i ukoliko je u mogućnosti da obezbedi dokaze.\nPutnik je dužan da reklamaciju agenciji dostavi najkasnije 30 dana od dana kada je utvrdio da ima nedostataka prilikom putovanja, a ona je dužna da mu pošalje odgovor u roku od osam dana.\n– Ukoliko dođe do dogovora između putnika i agencije u roku od 15 dana trebalo bi da se isplati dogovorena suma ili razlika za neizvršene usluge tokom putovanja. Međutim , ukoliko putnik nije dobio odgovor na reklamaciju, nije zadovoljan ishodom njegove prijave ili mu nije vraćen novac u predviđenom roku, ceo slučaj može da prijavi sektoru turističke inspekcije, kojoj takođe podnosi pisanu prijavu i dostavlja moguće dokaze, kaže naša sagovornica iz Ministarstva trgovine.\nOd početka akcije namenjene podsticanju razvoja domaćeg turizma do sada se prijavilo 10.870 građana. Oni su konkurisali za vaučere uz koje bi ostvari popust na smeštaj, jer biraju odmor u Srbiji. Potencijalni korisnici ovih vaučera , prijavljivali su se od početka akcije, 6. jula i najveće interesovanje su do sada pokazali penzioneri (61 odsto), zaposleni (27) i nezaposleni građani (10 odsto prijavljenih).\nOstale kategorije čine manje od procenta u ukupnom broju zainteresovanih za vaučere. Prema podacima iz Ministarstva trgovine turizma i telekomunikacija prijavljeni su najviše interesovanja pokazali za banjski turizam, pa su tako u prve tri najtraženije destinacije Prolom, Vrnjačka i Sokobanja, a slede Kopaonik i Lukovska banja.\n– Podsticanje razvoja domaćeg turizma kroz dodelu vaučera za subvencionisano korišćenje trajaće do 15. oktobra 2015. godine, a građani će u 244 prijavljena ugostiteljska objekta moći da ih iskoriste do 20. novembra ove godine.\nVrednost vaučera iznosi 5.000 dinara, a može se koristiti isključivo za plaćanje usluge smeštaja, kažu u ministarstvu.\nOni napominju da su potencijalni korisnici u obavezi da na šalterima JP ,,Pošta Srbije” podnesu prijave najkasnije 30 dana od početka realizacije aranžmana odnosno period od dana podnošenja prijave do prvog dana korišćenja rezervisanog aranžmana ne bi trebalo da bude kraći od 30 dana.\nPrijavljenima, koji su stekli pravo na vaučer, Ministarstvo trgovine, turizma i telekomunikacija, preko, JP „Pošta Srbije“, dostavlja vaučere lično na adresu, preporučenom pošiljkom.\nprijava turističke agencije vaučeri putovanje turizam


Glumac Feđa Štukan dobio je specijalnu nagradu za izuzetno glumačko ostvarenje za ulogu Kolja u filmu “Nečista krv- Greh predaka” na 56. Filmskom susretu u Nišu.\nArhiv: Feđa Štukan i Benicio Del Toro\nRadnja filma „Nečista krv – Greh predaka” se dešava prije Sofkinog rođenja i prati priču o njenom dedi Hadži Trifunu, uglednom srpskom trgovcu, koji pokušava da očuva mir sa turskim vlastima, ali i održi svoj ugled i uticaj u Vranju, važnoj turskoj varošici u blizini granice sa oslobođenom Srbijom.\nDok Trifun priprema dva sina da ga naslijede na poziciji vođe među srpskim narodom, muke mu stvaraju ne samo moćni turski begovi nego i sama njegova porodica. Trifun donosi niz teških odluka koje će kasnije uticati na njegove potomke, junake iz romana „Nečista krv”.\nPrevious article Bakir Izetbegović u ushićenju: “Vratili smo Bošnjacima ime, kao i našem jeziku, pomogli smo Islamskoj zajednici da vrati snagu vjere”\nNext article Milorad Dodik osudio “monstruzne napade na djecu Aleksandra Vučića”\nU staračkom domu koronavirusom zaraženo 139 osoba, uhapšen direktor\nKrvava svađa i tuča ispred pošte: Napao djeda sjekirom, pa nestao! Policija svuda traga za njim


Kako piše Blic, to stoji u planu javnih nabavki Uprave za zajedničke poslove republičkih organa, pa će nakon renoviranja bazena, postavljanjem tende biti zaokruženo letnje ulepšavanje vile u kojoj porodica Nikolić boravi.\nSve se to plaća iz budžeta Srbije, iako Nikolić više nije na funkciji predsednika države. Vlada je u novembru 2018. godine izmenila Uredbu o nepokretnostima za reprezentativne potrebe, pa je Nikoliću dat legitimitet za dalji boravak u vili od 800 kvadrata na Dedinju.\nPrema pisanju Blica, postavljanje konstrukcije za tendu pokazuje da bivši predsednik ne samo da nema nameru da se iseli iz ovog rezidencionalnog objekta, već mu se stvaraju nove pogodnosti. Te pogodnosti ovog puta građane Srbije koštaće 960.000 dinara sa PDV-om.\nNikolić, inače, poseduje luksuzni stan od 158 kvadrata na Novom Beogradu koji je platio 590.000 evra, podseća ovaj list.\nZa Dragana Dobrašinovića iz Koalicije za nadzor javnih finansija, Vlada je kriva jer je legalizovala nelegalni boravak Nikolića u predsedničkoj vili.\n"Kad se čovek dokopa luksuza, onda se teško odvaja od njega, a posebno kad cenu plaćaju drugi", zaključuje on.\nViše iz ove kategorije « Autobusi novim auto-putem tek od oktobra 2020, kamioni ga izbegavaju zbog putarine\tMihajlović: Pruga od Novog Sada do Beograda biće gotova i pre kraja 2021. »


22/09/2020 | 16:53 ⇒ 16:53 | Autor: SRNA\nSporazum o ekonomskoj saradnji Srbije i samoproglašenog Kosova važan je za održavanje mira i rješavanje problema, ali Beograd i Priština nisu blizu pronalaženja političkog rješenja, izjavio je predsjednik Srbije Aleksandar Vučić.\nBeograd - PrištinaFoto: ilustracija\nOn je u intervjuu za Rojters komentarisao sporazum koji je ovog mjeseca potpisan u Bijeloj kući u Vašingtonu, čije je potpisivanje predsjednik SAD Donald Trampa nazvao "napretkom".\nVučić je istakao da je sporazum veliki korak u dobrom smjeru, ali da je dug put ka političkoj normalizaciji.\n- Smatram da su takvi sporazumi vrlo značajni za održavanje mira i konačno rešavanje problema radi jasne budućnosti naše dece. Ne kažem da smo blizu političkog rešenja - naglasio je Vučić.\nPredsjednik Srbije opisao je ekonomsku saradnju kao "ključ" za bilo kakve političke dogovore u budućnosti.\nVučić je predstavio situaciju Srbije u budućnosti koja će uključivati balansiranje odnosa sa Istokom i Zapadom, čak i ako to podrazumijeva da će se obje strane povremeno ljutiti.\n- Kada živite u maloj zemlji koja je geografski na raskrću, onda vaša politika treba da bude održavanje mira i stabilnosti, i to tako da se ni sa kim ne raspravljate – što je nemoguće – ili da se raspravljate jednako sa svima - naglasio je Vučić.\nPrema riječima Vučića, "Srbija je na evropskom putu, ali mora da živi i ima prijatelje u SAD, ali i u Moskvi i Pekingu, kojih se ne stidi".\nRojters je podsjetio da je Vučić nedavno rizikovao pogoršanje odnosa sa Moskvom odustajanjem Srbije od vojnih vježbi u Bjelorusiji, odbijajući da Beograd bude uvučen u demonstriranje podrške bjeloruskom predsjedniku Aleksandru Lukašenku, koji je saveznik Rusije.\nVučić je, međutim, naglasio da se ponekad mora sačuvati vojna neutralnost.\nPredsjednik Srbije dodao je da se nada da će Tramp uskoro posjetiti Srbiju.\nAna Brnabić sastavlja novu vladu: Kakva je poruka Vučića nakon rotacije u vlasti? (VIDEO)\n20:54 > Vučić: Hram Svetog Save će biti Aja Sofija (VIDEO)\n19:35 > Dačić: Vraćam se kući, u centar zakonodavne i ustavotvorne vlasti (VIDEO)\n18:21 > Redari u trgovinama ubuduće kontrolišu nošenje maski\n15:09 > U Srbiji potvrđeno 416 novozaraženih, preminule dvije osobe


Predsednik Thaçi na GlobSec: Dijalog nema alternativu, treba se nastaviti bez uslova - Novosti i Događanja - Predsednica Republike Kosovo - DR VJOSA OSMANI - SADRIU\nPredsednik Thaçi na GlobSec: Dijalog nema alternativu, treba se nastaviti bez uslova\nBratislava, 7. jun 2019. – Predsednik Republike Kosovo Hashim Thaçi, učestvovao je na međunarodnoj konferenciji „GlobSec“ u Bratislavi u Slovačkoj.\nPredsednik Thaçi je rekao da je forum „GlobSec“ izvanredna mogućnost za kosovsku državu da afirmiše svoja dostignuća, da predstavi uspeh naše zemlje kao nezavisne i suverene države u Bratislavi, u državi koja još uvek nije priznala kosovsku državu, dakle Slovačka sa još četiri zemlje Evropske unije.\n„Imali smo dobre mogućnosti da se sastanemo sa raznim ličnostima i liderima i Evropske unije i država članica, ali i sa zvaničnicima Sjedinjenih Američkih Država“, rekao je predsednik Thaçi.\nŠef države je rekao da ima različitih gledišta na trenutnu realnost, ima dubokih razlika koje su u potpunosti normalne i o dostignućima procesa dijaloga u prošlosti, ali i o procesu sprovođenja.\n„Još jednom ističem da Srbija mora da sprovodi sporazume i obaveze koje je preuzela, bilo u energetskom sektoru, bilo u IBM-u. Takođe, da stvori mogućnosti da ne ometa Srbe na severu da stave u funkciju most koji deli grad u ljude u tom gradu“, rekao je on.\nPrvi čovek države je dodao da Kosovo takođe treba da izvrši sve obaveze koje je potpisalo 2013. godine.\n„Istovremeno Srbija ne treba da ometa srpske građane na Kosovu da učestvuju u timu za pisanje statuta odgovornosti koje smo preuzeli u Briselu“, rekao je predsednik.\nŠef države je rekao da je debata bila mogućnost za traženje mogućnosti za nastavak dijaloga.\n„Mislim da je debata sa predsednicima Đukanovićem i Vučićem bila u duhu diskusije, mogućnosti za traženje mogućnosti za nastavak dijaloga, prevazilaženje prepreka i poteškoća koje trenutno imamo, i dijalog ne treba uslovljavati kako bi se mogao postići konačni, istorijski, sveobuhvatni dijalog, koji će se okončati recipročnim priznanjem između država Kosovo i Srbije. Nezavisno od kritičara i skeptičara, dijalog nema alternativu“, rekao je predsednik Thaçi.\nNa ovom forumu panelisti su bili predsednik Republike Kosovo Hashim Thaçi, predsednik Crne Gore Milo Đukanović i predsednik Srbije Aleksandar Vučić.


Potrebna bolja komunikacija sudova sa medijima - CdM\nKako su istakli na današnjoj obuci o odnosima sa javnošću za predstavnike crnogorskog pravosuđa, istraživanje je pokazalo da crnogorski sudovi o svom radu informišu medije najčešće putem saopštenja za javnost i objavljivanja informacija na sajtu. Osim toga, sudovi direktno komuniciraju sa medijima na njihov zahtjev, odgovarajući na pitanja novinara. U nekim sudovima predstavnici medija prate suđenja koja su od posebnog interesa za javnost.\n„Sudovi, međutim, rijetko ili nikako ne održavaju konferencije za medije, kako bi na taj način informisali javnost o svom radu. Uprkos obavezi propisanoj Sudskim poslovnikom , čak 10 sudova nas je obavijestilo da u 2015. godini nijesu održali niti jednu konferenciju za medije“, pokazalo je njihovo istraživanje.\nObuku je organizovao Centar za demokratsku tranziciju (CDT) u saradnji sa Udruženjem sudija Crne Gore, a održana je danas u Budvi.\nObuka je realizovana u okviru projekta „Inicijativa za transparentno sudstvo“ koji se sprovodi uz podršku Evropske unije.\nTagsBudva CDT mediji odnosi sa javnošću sudovi\nU toku ustoličenje Metodija u manastiru Đurđevi Stupovi


HITNA POMOĆ: U udesima tokom vikenda teže povređena i 11-godišnja devojččica | (Vesti - 03.07.2017) Novi Sad\n03.07.2017 u 08:37h\nHITNA POMOĆ: U udesima tokom vikenda teže povređena i 11-godišnja devojččica\nTokom protekla 72 časa, tri osobe povređene su u tri saobraćajne nesreće u Novom Sadu, Kisaču i Adicama.\nLekarske ekipe Zavoda za hitnu medicinsku pomoć imale su uobičajen broj intervencija tokom vikenda – 96 u subotu, 84 u nedelju. Najviše zdravstvenih tegoba imali su hronični plućni i srčani pacijenti te se kod njih najviše intervenisalo usled pogoršanja njihove osnovne bolesti, rekla je za portal mojnovisad.com portparolka novosadske Hitne pomoći dr Mirjana Bursać.\nU saobraćajnoj nesreći koja se dogodila u subotu, oko 15.30 časova, na parkingu kod TC BIG, naizgled lakšu povredu noge zadobila je 45-godišnja žena. Pregledana je na licu mesta i prevezena u Urgentni centar na dalju dijagnostiku.\nTokom noći, između subote na nedelju, oko 3.15 sata, u saobraćajnoj nezgodi koja se dogodila u Kisaču, povređen je muškarac star 43 godine, kada je zadobio povrede glave, zgloba kuka i ruke. Nakon zbrinjavanja na licu mesta, povređeni je prevezen u Urgentni centar.\nU nedelju, oko 15.50 časova, u Adicama, u ulici Branka Ćopića, dogodila se jedna saobraćajna nesreća u kojoj je teže povređena devojčica stara 11 godina. Nakon inicijalnog zbrinjavanja, u besvesnom stanju, prevezena je na Dečiju hirurgiju.\nPovezane teme Adice Hitna pomoć kisač Mirjana Bursać povređen muškarac povređena devojčica saobraćajna nezgoda


Lavrov Tilersonu: Ne stavljajte nas pred izbor — sa nama ili protiv nas - Sputnjik Srbija\n06:24 20 Jun 2021\n10:42 12.04.2017 (osveženo 13:42 12.04.2017) Preuzmite kraći link\n„Oduvek smo bili za zajedničke akcije i smatramo da nije produktivno ograničavanje na zatvorene saveze“, rekao je on.\nPrema rečima Lavrova, „takav stav naše američke kolege nisu imale samo jednom, i dobro je poznat u Vašingtonu, između ostalog i Vama“.\n„Nama je, sa druge strane, važno da shvatimo vaš stav, stav SAD, stvarne namere vaše administracije. Nadamo se da ćemo danas napraviti pomak na tom putu“, rekao je šef ruske diplomatije.\nLavrov je Tilersonovu posetu okarakterisao kao blagovremenu. Ruski ministar je rekao da je sastanak dobra prilika da se razjasne izgledi za saradnju.\n#Lavrov: Gotovы k konstruktivnomu, ravnopravnomu sotrudničestvu s #SŠA na osnove učeta zakonnыh interesov drug druga https://t.co/PxKkZ0YiyU pic.twitter.com/n252DObW4v\n— MID Rossii 🇷🇺 (@MID_RF) April 12, 2017\n„Imamo mnogo pitanja, uključujući i izuzetno nejasne kontradiktorne stavove koje je izrazio Vašington u svim aspektima bilateralnih i multilateralnih odnosa“, rekao je ruski ministar.\n„Mi smo u više navrata potvrđivali našu spremnost za konstruktivan i ravnopravan dijalog, saradnju koja uzima u obzir legitimne međusobne interese. To je naša stalna politika koja se formira isključivo u skladu sa međunarodnim pravom, a ne pod uticajem kratkoročnih tržišnih uslova“, istakao je Lavrov.\nMoskva smatra da je važno da se ubuduće spreče američki napadi na Siriju, izjavio je ruski ministar.\n„Osim izjava, videli smo i akcije kada je izvršen ilegalni napad protiv Sirije“, dodao je on.\nLavrov je istakao da je „od suštinskog značaja da se spreči ponavljanje ovih akcija u budućnosti“.\nNe stavljajte nas pred komplikovan izbor — sa nama ili protiv nas, rekao je Lavrov Tilersonu komentarišući njegovu izjavu kojom je ranije pozvao Rusiju da napravi izbor između odnosa sa SAD i podrške sirijskom predsedniku Bašaru Asadu.\nTilerson je, sa svoje strane, izrazio nadu da će na sastanku sa Lavrovom strane moći da razjasne koji su podudarni ciljevi dveju država i da utvrde razlike.\nAmerički državni sekretar je istakao da će strane pokušati da jedna drugoj objasne svoje stavove. Tilerson smatra da će sastanak biti prilika da se objasne razlike u mišljenju Sjedinjenih Američkih Država i Rusije.\nsastanak, bilateralni odnosi, Reks Tilerson, Sergej Lavrov


dr Dragan Vesović Branimir Nešić Borko Puškić Aleksandar Tanasković Aleksandar Ranđelović Ivan Božić Stevan Jurić Milan Radičević Saša Novaković Goran Igić\nSreda, 29.03.2017 19:34\nPredsednički kandidat Dveri, Boško Obradović, govorio je juče na protestu penzionera, koji je organizovalo Udruženje sindikata penzionera Srbije, i tom prilikom istakao da niko nema prava da našim najstarijim sugrađanima otima penzije, koje su pošteno zaradili, radeći za svoju zemlju.\n„Želim da izrazim svoje duboko poštovanje prema svemu onome što radi Udruženje sindikata penzionera Srbije i Udruženje sindikata penzionisanih lica, jer su oni zapravo odbranili čast naših najstarijih sunarodnika i sugrađana. Svaka Vam čast“ – rekao je Boško Obradović,\nOn je istakao da je još 2014. godine donet zakon o privremenom načinu uređenja isplata penzija, a da taj privremeni način traje već tri godine.\n„Imali smo i čuli smo lažna predizborna obećanja aktuelnih vlasti, da nikada neće doći do smanjenja penzija i da neće penzioneri biti poslednji, kojima će se tako nešto desiti. Od tih lažnih predizbornih obećanja ostao je samo početak rečenice, da će penzioneri biti poslednji. Da sam bio na mestu predsednika Tomislava Nikolića, nikada ne bih potpisao zakon o privremenoj isplati penzija. Vratio bih takav zakon na ponovno razmatranje u Narodnu skupštinu Republike Srbije i time jasno pokazao svoj stav protiv zadiranja u stečeno pravo i imovinu penzionera u Srbiji. Kada bi vladajuća većina i po drugi put poslala takav zakon na potpisivanje predsedniku Srbije, ponovo bih odbio da ga potpišem i stavio bih svoj mandat na raspolaganje građanima Srbije, pa neka narod odluči ili predsednik koji brani penzionere ili vlast koja pljačka penzionere“ – dodao je Obradović.\nPredsednički kandidat Dveri je još rekao, da je njegova glavna poruka u vezi sa ovom pljačkaškom, lopovskom idejom da se orobe naši najstariji sugrađani, bila i ostala sledeća:\n„Vlast je imala mnogo načina da uštedi u budžetu Republike Srbije. Vlast je imala načina da dodatno oporezuje one koji to zaista zaslužuju, ali je vlast smislila najbedniji i najsramniji način da dodatno oporezuje srednji sloj u Srbiji, naše prosvetne i zdravstvene radnike, naše vojnike i policajce, naše zaposlene u lokalnoj samoupravi i posebno naše penzionere. Teret krize vlast je svalila na građane Srbije, a nije imala hrabrosti da se obračuna sa onima koji nas godinama pljačkaju, od stranih banaka, stranih investitora do tajkuna“ – rekao je Boško Obradović.\n„Čestitam Vam svima koji ste opravdali svoje ime časnih i dostojanstvenih ljudi, koji ste odbranili čast penzionera, koji ste ustali protiv ove lopovske vlasti, koji se ne plašite pritisaka režima, koji tražite svoja prava i od svega toga ne odstupate. Zato sam i danas ovde sa Vama, da vam se poklonim i da vam pružim svoju punu podršku i da se javno obavežem, da ćete u meni kao budućem srpskom predsedniku imati svog političkog zastupnika i zaštitnika“ – zaključio je predsednički kandidat Dveri.\nBoško ObradovićProtestiSaopštenjaBoško Obradovićizbori 2017predsednički izbori 2017Protest penzionera


Kompanija Amazon će uskoro pakete dostavljati i dronovima - alo.rs\nAUTOR: Alo.rs/B.B DATUM I VREME: 27.09.2020. 19:15\nJedna od prepreka masovnog slanja paketa dronovima su stroge regulative po pitanju korištenja vazdušnog prostora.\nAmazon, Foto: EPA\nZa to područje u SAD-u zadužena je Savezna uprava za vazduhoplovstvo . Ova uprava odlučuje o tome ko će i na koji način koristiti vazdušni prostor kao i koji su manevri i kojim letelicama dozvoljeni.\nProšle godine Amazon je navedenoj upravi podneo zahtev za dostavu dronovima, koja je ovih dana napokon odobrena. Samim tim možemo reći kako je Amazon napravio jedan veliki korak ka inovativnoj dostavi dronovima – ali pravi posao tek sada sledi.\nSavezna uprava za vazduhoplovstvo je odobrila Amazonu zahtev iz avgusta 2019. godine u kojem je Amazon tražio mogućnost dostave dronovima paketa do pet kilograma u manje naseljena područja.\nPaket Paketi Pošta Poštanska pošiljka, Foto: Shutterstock\nAmazon ima vrlo dobro popunjenu dostavnu mrežu u velikim gradovima i mestima, a problem predstavljuju retko naseljena mesta. U tim mestima Amazon će u budućnosti vrlo verovatno koristiti dostavu dronovima koja bi trebala znatno ubrzati proces dostave.\nSpominju se brojke od 30 minuta, koliko bi Amazonovim dronovima trebalo da paket dostave do udaljenih slabo naseljenih mesta.\nTreba naglasiti kako Amazon nije prva kompanija kojoj je odobrena dostava paketa dronovima. Pre njih takva su odobrenja dobili "Ving Aviation" i "UPS" koji je prepoznatljiva kompanija u svetu dostave.\nUprkos odobrenjima navedene kompanije za sada nisu u velikoj meri koristile mogućnost dostave dronovima. Videćemo kako će se stvar razvijati sa Amazonom jer sada je potrebno osmisliti kvalitetan sistem takve dostave koji će besprekorno funkcionisati jer ipak se radi o dostavi u potencijalno opasnom vazdušnom prostoru.\nKO BI REKAO Psi koji su razmaženi češće pate od alergija\nTAJNA PRSTENA KOJI JE DRAŽA MIHAJLOVIĆ POKLONIO AMERIKANCU Srbi su američkog vojnika spasili od sigurne smrti, a sada je njegova porodica progovorila o detaljima\nKo je najbogatija žena na svetu: "Teška" 68 milijardi dolara\nBogatstvo mu je ove godine 57 odsto veće nego prošlog leta\nPoklonio je osam milijardi dolara, ima samo jedan par cipela (VIDEO)


Uzajamno prijateljstvo i razumevanje Srbije i Maroka\nBeograd/Rabat, 6. maj 2021.\nMinistar spoljnih poslova u Vladi Republike Srbije Nikola Selaković razgovarao je u Rabatu sa predsednikom Predstavničkog doma Parlamenta Kraljevine Maroko Habibom El Malkijem.\nSelaković je konstatovao da su bilateralni odnosi Srbije i Maroka veoma dobri, prijateljski i da ih karakteriše uzajamno razumevanje i poverenje.\nOn je poručio da između dve zemlje ne postoje otvorena pitanja i izrazio spremnost za nastavak unapređenja saradnje i dalje intenziviranje političkog dijaloga.\nMinistar je preneo zahvalnost na principijelnom stavu Maroka u vezi sa nepriznavanjem jednostrano proglašene nezavisnosti Kosova i aktivnoj podršci Maroka naporima Srbije da očuva svoj teritorijalni integritet i suverenitet.\nSelaković je naglasio da Srbija veoma ceni podršku Maroka u međunarodnim organizacijama po tom pitanju.\nOn je ukazao i na to da se Srbija zalaže za jačanje mira i stabilnosti u regionu Severne Afrike i Magreba i da visoko ceni doprinos i ključnu ulogu Maroka u ostvarivanju tih ciljeva.\nMinistar spoljnih poslova je istakao da Srbija pruža podršku naporima Kraljevine Maroko u rešavanju svojih pitanja od nacionalnog značaja dijalogom koji teži pravičnim, realnim i održivim rešenjima, zasnovanim na međunarodnom pravu.\nSelaković je, kada je reč o parlamentarnoj saradnji, ocenio da je ona veoma važan segment ukupne saradnje i napomenuo da je na tom planu ostvarena vrlo dobra komunikacija, koju bi trebalo nastaviti.\nOn je, takođe, napomenuo da podsticaj ovoj saradnji daju postojeće grupe prijateljstva u parlamentima, kao i Memorandum o razumevanju između dva parlamenta, koji je potpisan 2018. godine.\nSelaković je, govoreći o unapređenju ukupne saradnje dveju zemalja, posebno naglasio spremnost Srbije da dalje razvija i proširuje svoje ekonomske odnose sa Marokom, što uključuje i povećanje trgovinske razmene, uz ocenu da oni ne prate nivo odličnih političkih odnosa.\nMinistar je rekao da je Srbija zainteresovana za marokanska iskustva u razvoju privredne saradnje na afričkom tržištu, napominjući da naša zemlja Maroko vidi kao kapiju za ekonomski pristup ovom značajnom tržištu, ali i kao most za to da partnerstvo sa Marokom preraste u partnerstvo sa afričkim kontinentom.\nSelaković je naglasio da je Srbija posvećena pridruživanju Evropskoj uniji, ali i da vodi politiku negovanja prijateljstva sa Ruskom Federacijom, Kinom, državama Afrike, Latinske Amerike i arapskog sveta.\nŠef srpske diplomatije je obavestio Habiba El Malkija o tome da se Srbija i Beograd spremaju da u oktobru ove godine obeleže 60- godišnjicu prvog Samita Pokreta nesvrstanih zemalja i da bi bili počastvovani prisustvom Maroka.\nSagovornici su razgovarali i o pandemiji COVID-19, razmenili iskustva u borbi njihovih zemalja sa virusom i izrazili spremnost za dalju saradnju po tom pitanju, navodi se u saopštenju Ministarstva spoljnih poslova.\nMinistar spoljnih poslova u Vladi Republike Srbije Nikola Selaković sastao se u Rabatu sa predsednikom Vlade Kraljevine Maroko Saadom Dineom El Otmanijem.\nSelaković je istakao da između dve države ne postoje otvorena pitanja, a bilateralne odnose Srbije i Maroka ocenio kao vrlo dobre, prijateljske i iskrene.\nOn je, izražavajući uverenje da će poseta Maroku pružiti podstrek za suštinsko unapređenje bilateralnih odnosa u celini, naglasio da je Srbija opredeljena da sa Marokom razvija sveobuhvatnu saradnju i da očekuje dalje intenziviranje političkog dijaloga i jačanje ekonomskih odnosa.\nSelaković je iskazao zahvalnost El Otmaniju na doslednoj politici i principijelnom stavu Maroka u vezi sa nepriznavanjem jednostrano proglašene nezavisnosti Kosova, kao i na dosadašnjoj aktivnoj podršci naporima Srbije da očuva svoj teritorijalni integritet i suverenitet.\nMinistar je izrazio nadu da se stav Maroka neće menjati i da će dve strane nastaviti da se pomažu u međunarodnim organizacijama, u skladu sa svojim nacionalnim prioritetima.\nSrbija želi da i dalje proširuje svoje ekonomske odnose sa Marokom, što uključuje i povećanje trgovinske razmene, ukazao je ministar spoljnih poslova i dodao da je naša zemlja spremna da sa Marokom ostvari što snažniju privrednu saradnju, koja bi na pravi način odražavala prijateljske odnose naših država i naroda.\nPrema njegovim rečima, Srbija je zainteresovana i za izvoz poljoprivrednih mašina i alata, žitarica, posebno visokokvalitetnih sorti semena na marokansko tržište.\nSelaković je dodao da Srbija želi i unapređenje saradnje u sferi privlačenja marokanskih investicija.\nŠef srpske diplomatije ukazao je na to da dve države imaju interes da pospeše zajednička ulaganja u privredne grane čiji su proizvodi deficitarni, poput farmaceutske, tekstilne i drvne industrije, kao i zajednički interes za plasman proizvoda na treća tržišta, što omogućavaju sporazumi o slobodnoj trgovini koje su obe zemlje potpisale sa drugim zemljama, ili grupama zemalja.\nTakođe, kako je dodao, postoji ogroman potencijal i zainteresovanost za to da Maroko našoj zemlji bude most za tržište zapadne Afrike.\nSelaković je istakao da mogućnosti za saradnju postoje i u okviru oblasti informacionih i komunikacionih tehnologija.\nOn je naglasio da je srpska strana posebno zainteresovana za razvoj kulturno-prosvetne saradnje, koja doprinosi jačanju međusobnog upoznavanja i širenju saradnje u svim drugim oblastima.\nPrilikom susreta sa gradonačelnikom Rabata Mohamedom Sadikijem, Selaković je istakao da unapređenju i razvoju odnosa Srbije i Maroka naročito može da doprinese i jačanje partnerskog odnosa prestonica Beograda i Rabata.\nMinistar je rekao i da je zaista impresioniran razvojnim projektima Rabata, grada u kome se, kako je ukazao, iz godine u godinu oseća poboljšanje kvaliteta života i koji sigurnim putem ide ka tome da postane prva zelena prestonica.\nRazmena iskustava između Rabata i Beograda, naglasio je on, pomaže razvoju prijateljskih odnosa između dve prestonice i dve države.\nUveren sam u to da će trenutak koji svi željno očekujemo - kraj pandemije COVID-19, doći što pre, da sledeće godine proslavimo 65- godišnjicu naših diplomatskih odnosa, u kojoj će upravo naša dva glavna grada imati važnu ulogu, rekao je Selaković.\nMinistar je dodao da je impresioniran posetom Muzeju savremenih umetnosti u Rabatu i da projekat tog grada kao kulturne prestonice pleni uspesima i ostvaruje se na izuzetan način.\nSelaković, gradonačelnik Sadiki, glavni inženjer i glavni arhitekta obišli su i projekte „Loranžeri“ i „La Marina“, odnosno „Rabat na vodi“ koje gradi firma „Igl Hils“, poznata po „Beogradu na vodi“, navodi se u saopštenju Ministarstva spoljnih poslova.\nZvanična poseta ministra spoljnih poslova u Vladi Republike Srbije Nikole Selakovića Maroku 5. i 6. maja, u okviru obeležavanja 64-godišnjice uspostavljanja diplomatskih odnosa između Kraljevine Maroka i Republike Srbije, bila je prilika za produbljivanje političkog dijaloga i razmenu mišljenja o međunarodnim i regionalnim pitanjima od zajedničkog interesa.\nMinistar spoljnih poslova, afričke saradnje i dijaspore Kraljevine Maroko Naser Bourita i ministar spoljnih poslova Republike Srbije Nikola Selaković pozdravili su pohvalnu dinamiku koja karakteriše bilateralne odnose na političkom, ekonomskom, kulturnom i univerzitetskom nivou, kao i izvanrednu koordinaciju u međunarodnim organizacijama.\nSelaković je pozitivno ocenio centralno mesto Maroka pod vođstvom Njegovog veličanstva kralja Mohameda VI, kao stuba stabilnosti i rasta u regionu.\nSagovornici su pozdravili upravljanje dveju država pandemijom COVID-19, koje je za primer, kao i kampanjom vakcinacije.\nOni su naglasili značajan kvalitativni skok u trgovinskim odnosima Maroka i Srbije uprkos pandemiji, i postigli saglasnost o nastavku njihovog jačanja, s obzirom na ogromne potencijale dveju država.\nU tom kontekstu najavili su održavanje trećeg zasedanja Mešovite komisije za trgovinsku, ekonomsku i naučnu saradnju, u Beogradu, 23. i 24. juna 2021. godine, ako to epidemiološka situacija dozvoli.\nPripremni sastanak za pomenutu sednicu održan je između dva imenovana kopredsednika (marokanske ministarke turizma, ručnih zanata, avio-transporta i socijalne ekonomije Nadije Fetah i ministarke trgovine, turizma i telekomunikacija u Vladi Srbije Tatjane Matić) 31. marta ove godine putem video-konferencije.\nU cilju postavljanja bilateralnih odnosa na put strateškog partnerstva koji obe zemlje žele, postignut je dogovor o nastavku unapređenja odličnih veza na svim nivoima, u duhu prijateljstva, međusobnog poverenja i poštovanja principa teritorijalnog integriteta i suvereniteta, u skladu sa rezolucijama Saveta bezbednosti Ujedinjenih nacija.\nSelaković je istakao diplomatske i političke napore Kraljevine Maroko u cilju postizanja realnog, praktičnog i trajnog političkog rešenja u duhu kompromisa i realnosti i u potpunosti u skladu sa rezolucijama UN.\nU tom kontekstu, Republika Srbija smatra marokansku inicijativu za autonomiju, pod marokanskim suverenitetom, ozbiljnim i verodostojnim rešenjem za pitanje Sahare.\nBilateralni pravni okvir dalje se jača potpisivanjem Memoranduma o razumevanju o političkim konsultacijama između Ministarstva spoljnih poslova Republike Srbije i Ministarstva spoljnih poslova, afričke saradnje i dijaspore Kraljevine Maroko, Programa saradnje u oblastima kulture, visokog obrazovanja, naučnog istraživanja, komunikacija, medija, omladine i sporta (2021-2024) i Sporazuma saradnji u oblasti odbrane, koji će omogućiti razmenu znanja, iskustva i unapređenje bilateralnih odnosa, navodi se u zajedničkom saopštenju nakon sastanka Selakovića i Bourite.


Tag - nemiri - Informer\ntanjug 12. 08. 2017. 23:09 (FOTO) ŽESTOKI NEMIRI U KENIJI: Posle pobede Kenijate na izborima, u sukobima ubijeno najmanje 100 ljudi!\nKenijska opozicija optužila je danas snage bezbednosti da su ubile više od 100 ljudi, uključujući i decu, u sukobima koji su izbili posle izbora u toj zemljidetaljnije\ntanjug 11. 08. 2017. 23:31 POBEDA KENIJATE: Posle proglašenja izbornih rezultata u Keniji izbili nemiri na ulicama!\nU Keniji su večeras izbili nemiri, posle objavljivanja rezultata predsedničkih izbora, a očevici tvrde da se čuje pucnjava i vriska, javila je agencija APdetaljnije\nTanjug/informer.rs 11. 08. 2017. 23:02 PUCNJAVA I PANIKA! U Keniji nemiri posle pobede Kenijate!\nU Keniji su izbili nemiri, posle objavljivanja rezultata predsedničkih izbora, a očevici tvrde da se čuje pucnjava i vriska, javila je agencija APdetaljnije\nbeta 22. 07. 2017. 17:16 ERDOGAN OSUDIO IZRAEL: Nasilje u jerusalimu eskaliralo zbog "prekomerne" upotrebe sile!\nTurski predsednik Redžep Tajip Erdogan osudio je danas Izrael, zbog, kako je ocenio, "prekomerne" upotrebe sile dan posle nasilja koje je izbilo zbog postavljanja metalnih detektora u Jerusalima na ulazu na sveto mesto na kojem se nalazi džamija Al Aksadetaljnije\ntanjug 21. 07. 2017. 21:31 (VIDEO) KRVAVI NEMIRI U JERUSALIMU: U sukobima s izraelskom policijom ubijena tri Palestinca!\nMinistarstvo zdravlja Palestine saopštilo je danas da su, do sada u sukobima sa izraelskom policijom zbog bezbednosnih mera uvedenih na Hramovnoj gori, poginula tri Palestinca. Kako AP prenosi, sukobi i dalje trajudetaljnije\ntanjug 26. 05. 2017. 23:42 PAKAO NA ULICAMA KARAKASA: Demonstranti krenuli na vojnu bazu, policija ih zaustavila\nPolicija Venecuele danas je ispalila suzavac na demonstrante i prskala ih vodenim topovima kako bi ih sprečila da upadnu u ključnu vojnu bazu. Nemiri u Venecueli traju već dva meseca, podseća AFPdetaljnije


Dve generacije Baze Čukaričkog – 2006. i 2009. pobedile na turnirima\nNajmlađe selekcije Čukaričkog počele su godinu osvajanjem prvih mesta na različitim turnirima. Reč je o generacijama dečaka 2006. i 2009. godište koje treniraju Zdravko Rauković i Dario Vukota.\nNajsavremeniji trekeri firme STATSports pokazali su dobar rad na treninzima Čukaričkog\nFudbaleri Čukaričkog poslednjih nekoliko treninga nose trekere koji analiziraju njihov učinak i prvi rezultati su očekivani i dobri. Početni monitornig koji prati zone trčanja igrača potvrđuje da nema pojedinačnog iskakanja i da je šef stručnog štaba Nenad Lalatović odlično osmislio treninge. „Lala je odlično sve napakovao, a ubrzo igramo prvu prijateljsku utakmicu, pa ćemo se baviti detaljnijim analizama “, rekao je kondicioni tener Miloš Mitrović.\nJedva čeka posle pauze od četiri meseca da ponovo istrči na teren i obećava da će kao i njegovi saigrači, ali i konkurenti na mestu štopera dati svoj maksimum da bude u startnoj postavi. Fudbaler Čukaričkog Đorđe Đurić pretrpeo je prelom dve kosti na nozi prošlog leta, a sećamo se i da je par meseci pre toga sa glavom oblivenom krvlju napustio utakmicu na stadionu "Rajko Mitić" (revanš polufinala Kupa Srbije u maju).\nSubota, 17.02.2018, --:--h\n(13.12.2017) Prethodna utakmica:\n22. kolo Super lige Srbije:\nFK Čukarički - FK Rad 3:0 (2:0)\nMlađe selekcije - rezultati, tabele


Astro - numerologija: Karakteristike 12 meseci u godini | Astro tarot centar Srbija, horoskop, numerologija\nSvi meseci u godini obeleženi su posebnim vibracijama, a njihova simbolika može se tumačiti na različite načine. Astro-numerologija daje poseban značaj svakom od 12 meseci, odnosno, predočava nam u kom periodu dominiraju vibracije veće osetljivosti i otkriva idealno vreme za delovanje, stvaranje i razvoj.\nKarakteristike 12 meseci u godini – Januar\nGlavna obeležja ovog meseca povezuju se sa jednakošću i ravnotežom. U tom razdoblju treba negovati sklad u svim životnim segmentima kako bi se izbegli potencijalni zastoji.\nKarakteristike 12 meseci u godini – Februar\nOvo je mesec koji se često povezuje sa važnim događajima, posebno po pitanju ljubavi i donošenja odluka. Mnoge situacije tada mogu biti odlučujuće za budućnost.\nKarakteristike 12 meseci u godini – Mart\nTo je mesec koji pomaže da učvrstimo svoja ubeđenja. U tom razdoblju otvorene su mnoge mogućnosti i prilike za realizaciju poslovnih projekata. Tada treba biti dosledan svojim stavovima i iskoristiti vreme za druženje sa bliskim osobama.\nKarakteristike 12 meseci u godini – April\nUkoliko tada uspemo da ostvarimo kontrolu nad određenim situacijama, mnoge okolnosti će nam ići na ruku. To je vreme koje se povezuje sa buđenjem emocija, romantikom i ljubavlju.\nKarakteristike 12 meseci u godini – Maj\nOvo je izvrstan mesec za širenje perspektiva i nove projekte. Tada treba biti fokusiran ka razvoju i realizaciji ciljeva. Ono što može ometati sklad može biti preterana briga o emocionalnom segmentu života.\nKarakteristike 12 meseci u godini – Jun\nTo je vreme veće saradnje i deljenja ideja sa drugim osobama. Tada treba težiti negovanju unutrašnjeg mira, usmeriti se na rešavanje problema u profesionalnom području.\nKarakteristike 12 meseci u godini – Jul\nU ovom razdoblju fokus treba usmeriti ka boljoj organizaciji, planiranju novih projekata i ideja. Ovaj mesec zrači posebnom energijom, pa je veoma važno delovati na što skladniji način.\nKarakteristike 12 meseci u godini – Avgust\nOvo je odličan mesec za pitanja ljubavi, obnove i transformacije. Uopšteno se smatra povoljnim razdobljem za poslovne aktivnosti, druženja i ostvarenje uspeha.\nKarakteristike 12 meseci u godini – Septembar\nU ovom periodu prisutan je pad energije i promenljivost u raspoloženju. To je mesec kada treba raditi na jačanju duhovnosti i skupljanju snage za nove poduhvate.\nKarakteristike 12 meseci u godini – Oktobar\nTokom ovog razdoblja naglasak je stavljen na romantiku i ljubav. Uopšteno ovog meseca treba izbegavati sumnjičavost i nepoverenje u području partnerstva.\nKarakteristike 12 meseci u godini – Novembar\nU ovom periodu treba se kloniti svih onih situacija koje mogu izazvati sukobe i konflikte. Energija ovog meseca povoljna je za nove radne projekte i ozbiljniji pristup poslu.\nKarakteristike 12 meseci u godini – Decembar\nMnoge situacije tokom ovog perioda mogu doprineti da se prošire sopstveni horizonti. To je mesec novih prilika i poboljšanja u segmentu porodice i braka.


Tanjug 16. juna 2019. 14:58\nBEOGRAD – Ženskim košarkaškim maršom od Trga Nikole Pašića do Starog dvora, u kojem je učestvovalo na desetine malih košarkašica, obeležilo je 10 dana do početka Evropskog prvenstva za žene, koje zajedno organizuju Srbija i Letonija.\n„Smatram da će biti jedno veliko košarkaško veselje od 27. juna do 7. jula. Mislim da smo uradili sve što je do nas zahvaljujući gradu Nišu, Zrenjaninu, Beogradu, Ministarstvu omladine i sporta, ministarki Zorani Mihajlović i Vladi Srbije, bez kojih ne bismo mogli te stvari da uradimo. Cilj je da ostvarimo što bolji rezultat. Ne treba nikakvu tenziju da stavljamo devojkama na leđa, kao i da sva organizacija prođe u najboljem redu“, rekao je Danilović novinarima ispred Starog dvora.\n„Zahvalni smo devojčima koje su po toplom vremenu prošle kroz grad i još jednom skrenule pažnju da za 10 dana počinje Evropsko prvenstvo. Sjajna je prilika da se popularizuje košarka koja je naš nacionalni sport, da popularizujemo žensku košarku. Kroz sport uvek popularizujemo i zdrav način života, a za Beograd i meni kao gradonačeliniku, posebno je važno da imamo priliku da još jednom pokažemo da mozemo da organizujemo vrhunska takmičenja i da možemo da budemo dobri domaćini.\nDa ljudi koji budu dolazili na EP, da požele povono da dođu u Beograd, da ga preporuče i da još jednom pošaljemo poruku da je Beograd sjajna turistička destinacija“, rekao je Radojičić i dodao da veruje da će košrakšice dati svoj maksimum, kao i da se nada da će tokom Evropskog prvenstva biti pozitivna energija i lepo navijanje.


Priznanje Dobrivoju Stojanoviću\nPoverenik Saveza samostalnih sindikata opštine Svrljig Dobrivoje Stojanović dobitnik je najvećeg prvomajskog priznanja za dugogodišnji sindikalni rad.\nPovodom Prvog maja – Međunarodnog praznika rada, danas je Savez Samostalnih sindikata grada Niša, tradicionalno najboljim kolektivima, sindiklanim organizacijama, pojedincima i sindikalnim aktivnistima dodelio kolektivna i pojedinčna priznanja.\nNajveće prvomajsko prizanje, Povelju sa plaketom, dobio je Svrljižanin, Dobrivoje Stojanović, poverenik Saveza SS Svrljiga. U obrazloženju stoji da se priznanje Stojanoviću dodeljuje za dugogodišnji sindikalni rad, koji datira još od 199o. godine, u kome se pokazao kao uporan i dosledan borac za sindikalna prava, za socijalnu pravdu, za kvalitetne reforme u sindikatu i društvu.\nZahvaljući se na dobijenom prizanju Dobrivoje je kratko rekao da je ovo priznaje, priznanje i svrljiškom Povereništu.\nPovelju sa plaketom dobili su i mr. Novica Ranđelović, profesor iz Niša, Biljana Petković, predsednik sindikalne oreganizacije samostalnog sindikata Narodne biblioteke Stevan Sremac i Grozdan Mitić, predsednik sindikalne organizacije JKP Medijana Niš.\nDobitnici kolektivnih prizanja su: Fudbalski klub Sinđelić,Crveni krst Niš i sindikalna organizacija samostalnog sindikata JP Nišstan. Prvomajska priznanja na današnoj svečanosti u Nišu uručili su Miodrag Ranđelović i Olivera Bobić, predsednik i sekretar Saveza SS grada Niša.\nDobrivoje Stojanovic, Povereništvo SSS, Sindikat Svrljig, SSS Svrljig\nPrevPrethodnaG17 plus: U toku je transformacija stranke\nSledećaSusret Miletića i StokvisaNext\nSastanak narodnog poslanika i žitelja svrljiških sela\nNa inicijativu meštana Lukovo, Guševac i Vlahovo, narodni poslanik Milija Miletić i predsednica opštine Svrljig Jelena Trifunović sa svojim saradnicima, sastali su se sa meštanima\nRok za sanaciju udarnih rupa do 17. avgusta\nPredsednik Opštine Svrljig Milija Miletić i predstavnici Direkcije za izgradnju Svrljiga, obišli su danas mesto sanacije nekadašnjeg regionalnog puta, kod sela Lalinac. Više nema čekanja,\nStudenti završnih godina osnovnih, master i specijalističkih strukovnih studija, danas u sali SO Svrljig potpisali su rešenja o dodeli jednogodišnje stipendije. Predsednik opštine Milija Miletić\nZavršen osmomartovski konkurs\nPovereništvo Saveza samostalnih sindikata za opštinu Svrljig uručilo je danas nagrade za dečije stvaralaštvo iz oblasti poezije i proze. Prvu nagradu osvojila je Teodora Božinović\nMinistar Branko Ružić otvorio četvrti Sajam zimnice u Crnoljevici\nFestival ,,Miro” u Okruglici u organizaciji UG ,,Terra herbica”\nOd ponedeljka kreće vakcinacija protiv sezonskog gripa\nČetvrti ,,Sajam zimnice“ 15. oktobra u Crnoljevici\n26. aprila 2013. at 01:59\nOvaj korisnik je poslao neprimeran komentar.\n26. aprila 2013. at 11:17\no boze…kakve gluposti,,,strasno\n4. maja 2013. at 07:54\nDajte molim vas ne pisite svasta. Nagradjivati za propast srpske i svrljiske privrede one koji su jedni od krivaca za njenu propast.


Debata demokrata - ekonomija, imigranti, oružje i Tramp\nDebata demokrata – ekonomija, imigranti, oružje i Tramp\nTanjug 13. septembra 2019. 09:12\nHJUSTON – Deset vodećih demokratskih predsedničkih kandidata suočilo se u žustroj debati koja je pokazala velike međusobne razlike po pitanjima iz oblasti zdravstva, ekonomije i kontrole naoružanja, ali i jedinstvo u kritici aktuelnog predsednika SAD Donalda Trampa.\nTroje kandidata koji se najbolje kotiraju u anketama, bivši potpredsednik Džo Bajden i senatori Elizabet Voren i Berni Sanders, imaju dijametralno suprotne stavove po pitanju reforme zdravstvenog sistema, ali svi kritikuju Trampa.\nBajden, koji je bivši potpredsednik u administraciji Baraka Obame, izjavio je da odbija da odlaže napore da se izleče rak i Alćajmerova bolest i poboljša obrazovanje u Americi.\n„Postoji ogromna prilika za to kada se rešimo Donalda Trampa“, rekao je Bajden.\nSanders je Trampa nazvao „najopasnijim predsednikom u istoriji zemlje“, prenosi Glas Amerike.\nSenatorka iz Kalifornije Kamala Haris optužila je Trampa da pribegava „mržnji, zastrašivanju i strahu“ i da je izrekao 12.000 laži tokom dve i po godine na predsedničkom položaju, dok je bivši kongresmen iz Teksasa Beto O’Rurk izjavio da je napadača u El Pasu na ubistvo inspirisao „naš predsednik“.\nKad je reč o reformi zdravstva, Voren i Senders snažno se zalažu za program kojim će rukovoditi vlada, kao u nekim evropskim zemljama i Kanadi, dok je Bajden istakao da takav plan u ovom trenutku nema finansijsko uporište s obzirom na to da bi dodatno povećao ionako prevelik dug Sjedinjenih Država, prenosi RTS.\nOn smatra da je najbolji put za reformu predlog bivšeg predsednika, takozvani „Obamaker“ kojim se postepeno zdravstveno osiguranje iz privatnog prebacuje na državni sektor.\nJoš jedna od tema o kojoj se dugo raspravljalo je i pitanje izmena zakona o posedovanju oružje, jedno od najkontroverznijih između Demokrata i Republikanaca, a predlog bivšeg demokratskog kongresmena iz Teksasa Beta Orurka da se uvede obaveza izdavanja dozvole za posedovanje oružja koje se koristi u vojne svrhe naišao je na odobravanje svih učesnika.\nJoš jedna tema dominirala je debatom, a to je pitanje ilegalne imigracije.\nVećina kandidata podržala je predlog bivšeg predsednika Baraka Obame o davanju državljanstva takozvanim „drimerima“ odnosno osobama koje su kao maloletne ilegalno ušle u Sjedinje Države, a kojih je oko 11 miliona.\nSinoćna debata nije donela jasnog pobednika ali neki od kandidata su imali svoje uspone i padove. Troje glavnih kandidata – Bajden, Voren i Senders verovatno su opravadli očekivanja svoje baze i izbornih štabova, dok su Beto Orurk i gradonačelnik malog gradića Saut Benda u Indijani, Pit Butedžič možda prvi put „pronašli svoj glas“ u debati i bolje se predstavili biračima.


KAJL SKOT: Politika SAD u vezi sa Kosovom nije novost – Balkanekspresrb.rs\nKAJL SKOT: Politika SAD u vezi sa Kosovom nije novost\nPosle reakcije državnog vrha Srbije na njegovu izjavu da je za Ameriku Kosovo nezavisna država, ponovo se oglasio američki ambasador u Srbiji Kajl Skot.\n“Fokus treba da ostane na traženju sveobuhvatnog rešenja i obe strane imaju našu punu podršku u tome. Svestan sam da je ovo osetljiva tema, ali politika SAD u vezi sa Kosovom nije novost”, napisao je Skot na svom Twitter nalogu.\nSkot je pre nekoliko dana na potpisivanju memoranduma o saradnji za projekat izgradnje Moravskog koridora, izjavio da “kosovska vlada nije takozvana, već Vlada Kosova, koja je nezavisna i suverena zemlja”.\nPrvi je reagovao ministar odbrane Aleksandar Vulin, koji je rekao da je Skot, “zaboravio da Srbija nije kolonija i da ne može da gazi njeno dostojanstvo”.\n“Žao mi je što ambasador Skot svoju bahatost nije pokušao da pokaže na nekom događaju sa predsednikom Vučićem, jer bi tada naglavačke letio iz Vlade. Ali bar je Srbija mogla da vidi ko se bori za Srbiju, a ko misli samo na svoja donja leđa”, rekao je Vulin.\nZatim i predsednik Srbije, koji je poručio da “šta god da je Kosovo i njegova vlada za SAD i ambasadora Skota, za nas je to takozvana vlada i takozvana država”. Takođe je rekao i da je on bio prisutan kada je Skot to rekao, američki ambasador bi dobio adekvatan odgovor.\nNišta manje oštra u osudi Skotove izjave nije bila ni premijerka Ana Brnabić. Premijerka je navela da je ambasador SAD bio sa njom na sastancima i da zna “da ako neko nazove Kosovo državom, ti sastanci se prekidaju i taj neko napušta vladu”. “Da nakon toga dođe i to izjavi, to je krajnje neprimereno”, navela je premijerka. Ona je ponovila da ne treba da se dovodi u pitanje reakcija ministra Vulina, već sama izjava američkog ambasadora (Agencije).♦\nPACOLI OTKRIVA: Tači u Parizu se sastaje s Vučićem


Zabrana pornografije na Internetu nemoguća Zabrana pornografije na Internetu nemoguća – Personal magazin\nInternet provajderi u Velikoj Britaniji navode da je potpuna zabrana pornografskih sadržaja na internetu tehnički neizvodiva i vrlo skupa, a borci za građanske slobode se pribojavaju da je to opasan…\nInternet provajderi u Velikoj Britaniji navode da je potpuna zabrana pornografskih sadržaja na internetu tehnički neizvodiva i vrlo skupa, a borci za građanske slobode se pribojavaju da je to opasan presedan koji će dovesti do cenzurisanja internet sadržaja.\nNekoliko dana nakon što je britanski ministar kulture objavio da se razmišlja o blokiranju svih pornografskih sadržaja na nivou internet provajdera stigle su i prve reakcije. Prvi su se javili provajderi koji kažu da su otvoreni za razgovor na tu temu, ali upozoravaju da korisnici pristupaju pornografskim sadržajima na mnogo načina, putem weba, putem news grupa, na forumima, direktnom razmenom fajlova i preko mreža za deljenje sadržaja, što će tehnički biti vrlo teško blokirati.\nOni su napomenuli da postoji mnogo načina za zaobilaženje filtera koji bi u slučaju zabrane bili implementirani te bi zabrana eventualno mogla sprečiti slučajno nailaženje na pornografski sadržaj, ali ne bi sprečila korisnike koji ciljaju na takve sadržaje.\nInternet provajderi i grupe za građanska prava upozoravaju da je većina pornografskog sadržaja na internetu legalna i da bi trebalo stvoriti zakonske preduslove za tako masovnu blokadu legalnih sadržaja, a masovne blokade bi mogle obuhvatiti greškom i stranice koje ne spadaju u tu kategoriju.\nBorci za građanska prava su posebno zabrinuti činjenicom da bi ovakva zabrana mogla postaviti presedan nakon kog bi se išlo na masovnu zaštitu autorskih prava i vrlo brzo bi se došlo do toga da vlada određuje koje stranice građani mogu otvarati, a koje ne. Aluzije na Kinu i njenu kontrolu interneta koju osuđuju sve zapadne vlade su više nego jasne.\nISP-ovi drže da bi kontrolu pristupa određenim internet stranicama deci morali sprovoditi roditelji, a ne prebacivati obavezu brige svoje dece na državu. Navode da postoje alati koji im mogu pomoći u nadzoru, ali se oni moraju upotrebljavati na korisničkoj strani.\nGrupe za zaštitu dece navode relativno uspešne primere borbe protiv ilegalne pornografije, ali ISP-ovi im odgovaraju da se tu radi o jako maloj količini sadržaja čiju zabranu podržavaju zakoni i gotovi svi korisnici interneta. Upozoravaju da se u toj borbi često događaju greške koje bi bile ogromne kada bi se isti princip preneo na zabranu tako masovnog sadržaja kao što je pornografija.\nZabrana pornografije na Internetu nemoguća was last modified: June 14th, 2011 by Redakcija


Republika / Vučević primio decu iz opština Peć i Štrpce\nGradonačelnik Novog Sada sa decom sa Kosmeta\n- Projekat je osmišljen kao sedmodnevni boravak dece sa Kosova i Metohije kod svojih vršnjaka, odnosno dece domaćina iz Novog Sada, učenika OŠ "Svetozar Marković Toza" i OŠ "Žarko Zrenjanin".\nViše od četrdesetoro dece boraviće u gradu od 26. januara do 2. februara, uzrasta su oko 13 godina, dolaze iz opština Peć i Štrpce, a prijemu su prisustvovali i njihovi domaćini, đaci novosadskih škola kod kojih su smešteni, saopšteno je iz gradske uprave Novog Sada.\n- Akcija je usmerena ka tome da se deci koja žive u daleko težim uslovima od onih koje mi imamo ovde u Vojvodini i našem gradu, pokaže da nisu sama i da imaju drugare, svoje vršnjake i u drugim gradovima Srbije - rekao je tom prilikom Vučević.\nMiloš Vučević i mališan sa Kosova i Metohije\nIstakao je da Grad Novi Sad misli na njih i pomaže im onoliko koliko je to moguće, ne samo, kako je rekao, nekim velikim i jakim parolama, nego drugarskim i bratskim odnosom.\n- Danas je u Gradskoj kući oko pedeset mališana iz Štrpca, Goraždevca, iz Metohije u poseti svojim vršnjacima u Novom Sadu koji su im pružili smeštaj i gostoprimstvo. Uključena su deca iz dve novosadske škole, ali i deca koja idu u druge škole su se prijavila da budu domaćini - rekao je gradonačelnik.\nTo je, poručio je Vučević, zaista jedna lepa drugarska, vršnjačka priča koja ima jak intenzitet emocija u kontekstu, nažalost, okolnosti da je mesto na Kosovu i Metohiji, gde naša deca žive pretvoreno u svojevrsni geto u 21. veku, u sred Evrope.\nIstakao je da oni tamo imaju potpuno druge uslove za odrastanje, a ovo je prilika da im bar ovih dana, rekao je Vučević, pokažemo da brinemo i mislimo o njima. Gradonačelnik je zahvalio organizatoria koji, kazao je, to uspešno rade godinama i izrazio nadu će se ta priča nastaviti.\nTopao prijem za najmlađe stanovnike naše južne pokrajne\n- Novi Sad ima veliko srce i širom otvorena vrata za svu decu, a nadam se da će naši drugari i ove godine poneti samo lepe ustiske iz grada - rekao je Vučević.\nDirektor Osnovne škole "Staja Marković" iz Štrpca Čedomir Nikolić rekao je da je došlo 44 dece, i to 30 iz Štrpca i 14 iz Goraždevca, kao i šest njihovih nastavnika.\nNikolić je rekao da su njihovi opšti utisci predivni i da su građani Novog Sada jako gostoprimljivi, a učenici zadovoljni i srećni.\nNovi Sad da bude primer za Srbiju\n- Naša deca na Kosovu i Metohiji nemaju potpunu slobodu i retke su prilike da se druže sa vršnjacima, da mogu slobodno da šetaju ulicom i da putuju, tako da ove posete mnogo znače. Nadam se da će Novi Sad biti primer drugim opštinama da što češće pozivaju našu decu da borave kod njih, a sa druge strane, pošto se u Štrpcu nalazi Brezovica, skijaški centar, imamo želju da i deca iz Novog Sada dođu kod nas da se zajedno družimo - rekao je Nikolić.\nAktivnosti u okviru projekta "Svim srcem za osmeh deteta" obuhvataju nastavne i vannastavne sadržaje u školama domaćina, posetu kulturno-istorijskim znamenitostima Novog Sada, Sremskih Karlovaca i Fruške gore, bavljenje raznovrsnim sportskim aktivnostima, kao i druge sadržaje zabavnog karaktera. Kako je naglasio predsednik Udruženja građana "Novi Sad" Goran Bajšanski, cilj projekta je da se kroz svakodnevne aktivnosti i druženje, deca rasterete i makar povremeno oslobode ružnih slika koje za njih nosi svakodnevica i koje su već duži vremenski period sastavni deo njihovog života.\nyoutube.com/Very Nice Travel\nSrbija Kosovo i Metohija Novi Sad Goraždevac Fruška gora Miloš Vučević Sremski Karlovci


Ovakve provere najčešće služe selektorima da ne igraju u najjačim sastavima, pa je tako i selektor Hrvatske Ante Čačić "promešao karte" što ga je platio istorijskim porazom.\nEstonci su protiv favorizovanih "vatrenih" poveli već u prvom minutu preko Lutsa, čiji je udarac prošao kroz noge golmanu Kaliniću u 57. sekundi što je najbrže primljen gol u njihovoj istoriji.\nUpravo je čuvar mreže Hrvatske sve do samog finiša bio najzaslužniji što je domaćin nije imao imao ubedljivije vođstvo i onda je kapitulirao u još dva navrata.\nVasiljev udarcem kao na treningu i Zonjev rutinskom egzekucijom su se za tri minuta pobrinuli da blamaža "vatrenih" bude ubedljiva.\nSa druge strane, fudbaleri Bosne i Hercegovine su se radovali u Albaniji. Mrežu domaćina načeo je Edin Džeko 50. pogotkom u dresu reprezentacije, da bi pobedu overio igrač Lacija Senad Lulić, pa je Balaj tek toliko ublažio poraz u 69. minutu za konačnih 1:2.\nRusi su na svom terenu poveli protiv Belgije na samom startu, što je najviše inspirisalo Kristijana Bentekea za preokret i na kraju - 3:3.\nSnažni napadač "đavola" je najpre iznudio penal koji je Miralas pretvorio u izjednačenje, da bi do kraja poluvreme i sam dva puta upisao u strelce za pobedu.\nIpak, borbena "zbornaja" nije se predavala, već je odličnu kontru krunisao Mirančuk i smanjio zaostatak, a u sudijskoj nadoknadi je 32-godišnji Bukarov prvencem u tek četvrtom nastupu za reprezentaciju sprečio poraz.\nTrijumf su zabeležili i Makedonci pošto su sa 3:0 savladali Belorusiju, golovima Spirovskog i dvostrukog strelca, iskusnog špica Gorana Pandeva.\n(Balaj 69 - Džeko 7 pen, Lulić 42)\n(Luts 1, Vasiljev 82, Zenjov 84)\nMakedonija - Belorusija 3:0 (1:0)\nRusija - Belgija 3:3 (1:3)\n(Vasin 3, Mirančuk 74, Bukarov 90+2 - Miralas 17 pen, Benteke 42, 45)\nAustrija - Finska 1:1 (0:0)\n(Arnautović 62 - Jensen 76)\nRepublika Irska - Island 0:1 (0:1)\nHolandija - Italija 1:2 (1:2)\n(Romanjoli 10 a.g. - Eder 11, Bonući 32)\nPortugal - Švedska 2:3 (2:0)\n(Ronaldo 18, Grankvist 34 a.g. - Klaeson 57, 76, Kanselo 90+3 a.g.)\nFrancuska - Španija 0:2 (0:0)\n(Silva 68 pen, Deulofeu 77)


Povećanje penzija - tri moguća modela - Penzin\nPočetna Magazin Godine Ekonomija Povećanje penzija – tri moguća modela\nNarednih dana, dok traje godišnja skupština MMF u Vašingtonu, gde je i delegacija Republike Srbije, biće obelodanjeno kolike povišice mogu da očekuju zaposleni u javnoj upravi i penzioneri, piše Danijela Bišević za Blic.\nProcena Fiskalnog saveta je da bi povećanje penzija moglo da bude 2,5 odsto, kao i da se vrati polovina privremenog umanjenja iznad prosečnih penzija iz 2015. godine.\nVlada Srbije, smatra Fiskalni savet, može da razmatra tri modela za povećanje rashoda za penzije koje omogućavaju uklapanje u preporučeno povećanje mase penzija od pet odsto, što znači povećanje penzijskih rashoda za oko 25 milijardi dinara.\nPrvi model – Vraćanje penzija na nivo pre umanjenja\nDrugi model – Linearno povećanje svih penzija za pet odsto\nOvaj pristup znači da bi one penzije koje su bile umanjene 2014. ostale umanjene još najmanje godinu dana.\nTreći model – Kombinovani pristup\nUmanjenje penzija iz 2014. godine po ovom modelu bilo bi potpuno ukinuto 2019, a teklo bi u dve faze. Prvo bi se to umanjenje prepolovilo 2018. godine i to tako da se penzijski prihodi između 25.000 i 40.000 dinara umesto za 22 odsto umanjuju za 11 odsto, a preko 40.000 dinara umanjuju za 12,5 odsto umesto 25 odsto. Na taj način bi se sačuvao budžetski prostor za povećanje od 2,5 odsto, za penzionere čije su penzije ispod prosečnih 25.000 dinara.\nTri scenarija za penzije od 20.000, 40.000 i 60.000 dinara\nIzvor: obračun Fiskalnog saveta\nUkidanje privremenog smanjenja 61.661 41.108 20.554\nLinearno povećanje pet odsto 55.698 39.512 21.581\nKombinovan pristup 58.787 40.353 21.068\nTags:ekonomijaFiskalni savetMeđunarodni monetarni fond MMFpovećanje penzijaSrbijavraćanje penzija\nJasmina (Beograd): Kina - moje nadahnuće


Otvorene prijave za program Nacionalnih stipendija "Za žene u nauci"\nNa Drini ćuprija – most vredan Nobelove nagrade Predstava Glasine gostuje u Nišu\nOtvorene prijave za program Nacionalnih stipendija “Za žene u nauci”\nMlade žene koje se bave naučnim istraživanjima u oblasti prirodnih nauka i ove godine mogu da konkurišu za Nacionalne stipendije u okviru svetski poznatog programa L’Oréal-UNESCO “Za žene u nauci”.\nKonkurs za 2021. godinu je u toku i prijave su otvorene do 30. aprila ove godine. U okviru jedanaestog ciklusa ovog programa u Srbiji, najtalentovanijim mladim naučnicama biće dodeljene tri stipendije. Svaka u iznosu od po pet hiljada evra u dinarskoj protivvrednosti.\nZa stipendije “Za žene u nauci” mogu da konkurišu naučnice koje se bave naučno-istraživačkim radom u oblasti prirodnih nauka, imaju do 35 godina i završene ili upisane doktorske studije. Prijave se podnose elektronskim putem. A na OVDE možete naći više informacija o samom programu i načinu prijavljivanja. Kao i prijavni formular i opšta pravila konkursa za 2021. godinu.\nProgram Nacionalnih stipendija deo je velikog globalnog programa koji kroz različite vidove podrške nastoji da promoviše talentovane žene u svetu nauke, njihovu ulogu u društvu,kao i doprinos naučnom napretku. Trenutno program postoji u više od 50 zemalja. U Srbiji je pokrenut 2010. godine i realizuje se u partnerstvu Ministarstva prosvete, nauke i tehnološkog razvoja, Nacionalne Komisije za UNESCO i kompanije L’Oréal Balkan.\nKroz lokalni program u Srbiji je do sada za svoj izuzetan naučno-istraživački rad nagrađeno čak 29 srpskih naučnica. I to u ukupnom iznosu koji prevazilazi 15 miliona dinara. Pod parolom “Svetu je potrebna nauka, a nauci su potrebne žene”,L’Oréal Balkan, zajedno sa partnerima poziva mlade naučnice u Srbiji da se i ove godine prijave na konkurs. I da postanu deo zajednice žena koje svojom izuzetnošću menjaju svet.\nO programu “Za žene u nauci”\nSamo 28% istraživača u svetu su žene prema Izveštaju UNESCO o nauci do 2030, iz 2015. godine. A manje od 3% su dobitnice Nobelove nagrade iz oblasti nauke.\nL’Oréal-UNESCO “Za žene u nauci” je jedinstveni program kreiran da promoviše i ohrabri žene koje daju svoj doprinos naučnom napretku u svetu. Postoji od 1998. godine kada su ustanovljene Nagrade koju godišnje dobija pet najuspešnijih naučnica u svetu. Danas ovaj program, pored nagrada, obuhvata i inicijativu “Internacionalne zvezde u usponu”, kao i regionalne i nacionalne stipendije koje se svake godine dodeljuju mladim naučnicama širom sveta.


Crno-beli, spremajte se za veštačku podlogu i ''lelujave lopte''! - Sportske.net\nCrno-beli, spremajte se za veštačku podlogu i ''lelujave lopte''!\nPomoćnik Marka Nikolića na klupi Partizana vratio se sa Gibraltara, gde je ispratio prvu utakmicu potencijalnih rivala crno-belih na evro-sceni. Ima zanimljivih utisaka...\nPodsetimo, prvi meč između Linkolna i HB Toršavna sa Farskih Ostrva okončan je bez pobednika, rezultatom 1-1, a pomoćni trener Partizana Bojan Leontijević smatra da su Farani kvalitetniji i da će to potvrditi u revanšu na svom terenu.\nU tom slučaju, Partizan će u drugom kolu kvalifikacija na megdan ekipi HB-a, a ukoliko ipak Linkoln prođe u drugo kolo, crno-beli će morati da obrate pažnju na nekoliko zanimljivih detalja.\n''Utakmica je odigrana u jako čudnim okolnostima, na veštačkoj podlozi, na stadionu koji se nalazi na obali mora, dok je sa druge strane, na sto metara aerodrom. Ta podloga je posebna priča, puna je gume i to je Franima najviše i smetalo.\nTakođe, i let lopte je neverovatno čudan kada je u vazduhu, prilično nepredvidiv. Iako nema nekog jakog vetra, putanja je prilično iznenađivala Farane, pogotovo posle rikošetiranja od zemlje'', objašnjava Leontijević u izjavi za klupski sajt Partizana.\nTaj ''lelujavi'' let lopte na Gibraltaru crno-beli verovatno neće iskusiti ovog leta, ali od veštačke podloge neće moći da pobegnu.\n''Prema informacijama koje imamo, i HB Toršavn igra na veštačkoj podlozi. Čak je i na nacionalnom stadionu postavljena veštačka podloga, kao i na svim ostalim terenima na Farskim Ostrvima'', ističe Leontijević.


Fabrici: Otpočeti proceduru za izbor novog Poverenika za informacije - European Western Balkans\nAutor EWB 28. 01. 2019.\nBEOGRAD – Stanje u oblasti zašite podataka o ličnosti u Srbiji već godinama nije na zadovoljavajućem nivou, rečeno je danas na obeležavanju Međunarodnog dana o zaštiti podataka o ličnosti i istaknuto da bi parlament što pre trebalo da izabere novog Poverenika, nakon što je Rodoljubu Šabiću u decembru prošle godine istekao mandat.\n“Postavljanje novog poverenika bi trebalo da počne bez odlaganja”, rekao je Fabrici i dodao da je veoma važno da institucije raspolažu dovoljnim kapacitetima i da imaju dobru političku podršku.\nOn je podsetio da je u maju prošle godine počela primena Opšte uredbe o zaštiti podataka o ličnosti, te ocenio da se Srbija prilagođava evropskom zakonodavstvu i ulaže velike napore u toj oblasti.\n“Najbolji znak podrške instituciji Poverenika bi bilo transparentno i blagovremeno postavljanje novog poverneika, što bi ukazivalo na to šta Srbija želi da ostvari u ovom domenu”, rekao je Orazio.\nPoverenik za informacijeSem FabriciTobias FlesenkemperZaštita podataka o ličnosti


Napisao: Ivan Simonović u Evrovizija 2016, Litvanija, Vesti 22. decembar 2015.\tKomentari su isključeni\nLitvanski javni servis, LRT, objavio je u ponedeljak imena učesnika takmičenja za predstavnika Litvanije na Pesmi Evrovizije u Stokholmu. Najduži nacionalni izbor u Evropi počinje 9. januara, a trajaće devet nedelja.\nVoditelji takmičenja biće Andrius Rožickas i Geruta Griniute, a svoju kartu za Stokholm tražiće 28 muzičara. Ovo su imena takmičara:\nOd poznatih imena, tu je samo Doni Montel, koji je na ovom spisku potpisan svojim pravim imenom Donatas Montvidas. On je predstavljao Litvaniju u Azerbejdžanu 2012.\nPravila se nisu mnogo menjala u odnosu na prošlu godinu. Prve i druge takmičarske večeri svi takmičari će nastupiti i pevati pesme koje im dodeli produkcija takmičenja. Polovina takmičara sa najmanjim brojem glasova publike i žirija napušta takmičenje. Isti princip će se koristiti i za pesme koje učestvuju.\nU naredne dve emisije koristiće se ista pravila, samo što će takmičari sami birati pesme koje će izvoditi. Polovina takmičara i pesama sa najmanjom podrškom od strane publike i žirija napušta takmičenje.\nU petoj emisiji, takmičari koji su se kvalifikovali iz prve i druge emisije izvodiće pesme koje su njihovi autori prijavili na takmičenje. Polovina takmičara koji nastupaju sa najmanjim brojem poena od strane publike i žirija napušta takmičenje, a na isti način će se rangirati i pesme.\nŠeste takmičarske večeri, takmičari koji su se kvalifikovali iz treće i četvrte emisije izvodiće pesme koje sami odaberu. Polovina takmičara sa najmanjim brojem glasova napušta takmičenje, a na isti način se tretiraju i pesme.\nU sedmoj emisiji nastupaju svi takmičari koji su se kvalifikovali iz pete i šeste emisije, a izvodiće svoje pesme. Žiri eksperata i publika odrediće polovinu takmičara i pesama koje napuštaju takmičenje.\nOsma emisija je ujedno i finale nacionalnog izbora Litvanije. Svi takmičari koji su se kvalifikovali iz sedme emisije boriće se za mesto u Stokholmu. Pobednika biraju ekspertski žiri i publika, a ukoliko je broj glasova isti, predstavnika Litvanije odrediće članovi žirija.\nPoslednja emisija predstavlja revijalno veče na kojem će nastupiti svi finalisti. Oni će pevati u dobrotvorne svrhe.\nDoni Montel Litvanija\t2015-12-22\nTagovano sa:Doni Montel Litvanija


Višković zatražio prioritetnu vakcinaciju vozača u međunarodnom transportu - Istinito.com - Ne budi ovca!\nPočetna > BIH > Društvo > Višković zatražio prioritetnu vakcinaciju vozača u međunarodnom transportu\n15. Marta 2021. Istinito686Leave a Comment on Višković zatražio prioritetnu vakcinaciju vozača u međunarodnom transportu\nPremijer Republike Srpske Radovan Višković zatražio je od ministra zdravlja i socijalne zaštite Alena Šeranića i ministra saobraćaja i veza Nedeljka Ćorića da u prioritete za vakcinaciju uvrste vozače u međunarodnom teretnom saobraćaju.\n– Zatražio sam od ministara da se u Plan vakcinacije prioritetno uvrsti vakcinacija vozača u međunarodnom teretnom prevozu da ne bi zbog najavljenih mogućnosti uvođenja kovid pasoša njihovo zdravlje, ali i rad bili dovedeni u pitanje, a smim tim i ekonomija Republike Srpske, rekao je Višković za Srnu.\nVišković je ovaj zahtjev obrazložio najavom uvođenja kovid pasoša u EU i zatražio da se organizuje vakcinacija zaposlenih u ovoj grani privrede, kako ne bi bila ugrožena ekonomija Republike Srpske, i usporen izvoz i uvoz roba.\nTagged banja luka istinito radovan višković vakcinacija vozači kamiona


Srbiji potrebne investicije iz Kine, Rusije... | Vestinet.rs\nPOČETNA FAKTI SNS: Srbiji potrebne investicije iz Kine, Rusije…\tSNS: Srbiji potrebne investicije iz Kine, Rusije… 16. jun 2012. 18:23 · Nema komentara Srbiji su potrebne investicije u poljoprivredu, infrastrukturu i industriju, koje bi mogle da budu obezbeđene iz Narodne Republike Kine, Ruske Federacije (RF), Brazila, ali iz evropskih zemalja, izjavio je danas koordinator Ekonomskog saveta Srpske napredne stranke (SNS) Milenko Dželetović.\nDželetović je u razgovoru za Tanjug primetio da su RF, NR Kina i Brazil zemlje koje i za vreme globalne finansijske krize imaju velike stope privrednog rasta i slobodne finansijske resurse i investitore, ali u Srbiji treba promeniti još komplikovane administrativne procedure, spor sistem izdavanja građevinskih dozvola, visok nivo korupcije i monopolizacije tržišta, što odbija strane investitore, precizirao je Dželetović za Tanjug.\nOd 110 milijardi dolara ruskih i kineskih investicija plasiranih u svetu u 2010, u Srbiji je završilo svega 10 miliona dolara, naveo je Dželetović i ukazao da bi visok nivo političkih odnosa Beograda sa tim zemljama trebalo pretočiti u poboljšanje ekonomske saradnje, naročito s obzirom na povoljan geografski položaj Srbije i atraktivan investicioni ambijent.\nNR Kina, RF i Brazil su među prvih 10 zemalja po veličini ukupnog domaćeg proizvoda, a njihov privredni rast je poslednjih godina, pa i decenija, među najbržim u svetu.\nTri prostrane države sa mnogoljudim stanovništvom su članice Grupe 20 (G-20) najrazvijenijih i velikih porivreda u brzom usponu, dok sa Indijom i Južnom Afrikom čine grupaciju BRIKS, koja će u budućnosti imati vodeću ulogu u svetskoj privredi.\nInvesticijama u poljoprivredu Srbija u kratkom periodu može da poboljša izvozne performanse zemlje i ta ulaganja nam već u prvoj godini mogu doneti milijardu do dve milijarde evra izvoznih prihoda, istakao je Dželetović.\nDželetović je je naglasio da su potrebna i veća budžetska izdvajanja za poljoprivredu, jer su poslednja dva agrarna budžeta bila najmanja u istoriji Srbije u odnosu na ukupna budžetska sredstva.\nSrbiji je potrebno ulaganje u industriju radi reindustrijalizacije zemlje, jer danas u zemlji postoji svega 300.000 proizvodnih radnika koji izdržavaju oko četiri miliona neproizvodnih radnika, a tu je i 1,7 miliona penzionera, naveo je koordinator Ekonomskog saveta SNS.\nKada je reč o subvencija za privredu, Srbija je poslednjih šest godina prosečno u privredu „ubacila“ oko 800 miliona evra subvencija godišnje, kazao je Dželetović.“Šta je zaista urađeno sa tih oko pet milijardi evra sa kojima bi mogla da se završe dva Koridora 10 ili autoput ka Jadranu,“ upitao je Dželetović.\nZbog toga je, po Dželetoviću, potrebno doneti metodologiju za praćenje ekonomske efikasnosti subvencija, kako bi se tačno znalo gde odlazi svaki dinar subvencija i kakve će efekte te subvencije imati na makroekonomske performanse privrede.\nDželetović je ocenio da će Srbija, rebalansom bužeta verovatno morati da smanji iznos subvencija u ovoj godini zbog ekonomske krize, ali to ne znači da neće biti socijalnih davanja već da će ih biti na drugim osnovama i u jasno definisane projekte.\nDželetović je dodao i da nova Vlada Srbije osim rebalansa budžeta koji hitno treba doneti, mora da napravi radikalan zaokret i da se ekonomska politika umesto na uslugama bazira na proizvodnji, umesto na prekomernom zaduživanju na javno-privatnom partnerstvu i koncesijama, umesto na jakim pojedincima na jakim institucijama i umesto na favorizovanju uvoznog lobija da stimuliše izvozne performanse privrede.\nPROČITAJTE JOŠ:Pajtić: Nova obmana SNS sa kreditom od Emirata\nEU neće srpski med jer je pun antibiotika\nTags:Brazil · BRIKS · budžet · decenija · država · ekonomska politika · finansijske · investicija · investitor · Kina · koridor · korupcije · milijarde · monopol · nova vlada · partner · performans · poboljšanje · prihod · proizvod · radnika · RS · saradnje · stanovništvo · stranke · subvencija · subvencije · Vlada Srbije\tŽIVOTOvo su biljke za čišćenje organizma od otrova\nDa li mislite da je inteligentnim ljudima lakše u životu? Razmislite još jednom, jer uz inteligenc[...]Grip - šta stvarno pomaže a šta ne?\nStigli su dani naglih temperaturnih promena, što donosi i veći rizik od prehlada. Iako tehnički [...]\nNAJNOVIJE\tHaradinaj: Formiranje „Evropskog suda za zločine na Kosovu“ loša vest\nKriza u Ukrajini ovako duboka zbog Kosova


Semberski privrednici zainteresovani za bespovratna sredstva | Razvojna agencija Republike Srpske\nSemberski privrednici zainteresovani za bespovratna sredstva\nRepublička agencija za razvoj malih i srednjih preduzeća i bijeljinska Agencija za razvoj malih i srednjih preduzeća danas su u ovom gradu organizovale prezentaciju četvrtog javnog poziva za dodjelu bespovratnih sredstava poslovnim subjektima koji imaju inovativne poslovne ideje, proizvode ili usluge.\nMarko Kakuća iz Agencije za razvoj malih i srednjih preduzeća Republike Srpske, koji je i član projektnog tima "Čelendž" programa, pozvao je inovativna mala i srednja preduzeća iz BiH da konkurišu za dodjelu grantova iz ovog programa.\n"Sredstva mogu dobiti one kompanije koja posluju od šest do 24 mjeseci i mogu da konkurišu za sredstva do 10.000 evra, odnosno ona preduzeća koja obavljaju poslovnu djelatnost više od 24 mjeseca i mogu da konkurišu za sredstva do 30.000 evra", rekao je Kakuća novinarima.\nKakuća je podsjetio da su u okviru ovog programa do sada sprovedena tri javna poziva, a rezultati prva dva pokazuju da su sredstva dobila ukupno 58 poslovnih subjekata.\n"Ukupan iznos sredstava izdvojen iz `Čelendž` programa je oko 1,3 miliona evra i kreirano je oko 300 novih radnih mjesta", rekao je Kakuća.\nOn je naveo da se trenutno sprovodi proces ugovaranja za korisnike trećeg javnog poziva i u okviru njega pomoć bi trebalo da dobije oko 50 kompanija.\n"Za ovaj poziv privrednim subjektima su na raspolaganju indikativna sredstva od oko 800.000 evra, tako da očekujem da će za privredne subjekte sa područja Semberije on biti odgovarajući", rekao je Kakuća.\nDirektor bijeljinske Agencije za razvoj malih i srednjih preduzeća Slaviša Jovanović rekao je da je cilj ovakvih prezentacija pomoć poslovnim subjektima na način da im se približi mogućnost da dođu do sredstava.\n"Nastojimo da im pomognemo da dođu do finansijskih sredstava kako bi mogli da šire svoju proizvodnju i svoju djelatnost", rekao je Jovanović.\nOn je dodao da će Agencija grada Bijeljina, u okviru svojih mogućnosti, svim preduzećima koja prođu na ovom javnom pozivu u narednoj godini obezbijediti 10 odsto od investicije koju budu prijavili.\nNastavljena obuka budućih mentora za mala i srednja preduzeća\nPoziv za učešće na poslovnim susretima\nRuske kompanije traže partnere u Srpskoj\nPreduzetnici dobili savjetodavnu podršku za unapređenje poslovanja\nPraktično sredstvo za prevazilaženje poslovne krize koje podržava INTERREG Dunavski program, postalo je dostupno institucijama širom EU


"Ušli smo u proces kome nema kraja" - ISTOK - www.istokrs.com | Vijesti iz Istočne Hercegovine\nHome /Info/Politika/“Ušli smo u proces kome nema kraja”\n“Očito da ovaj proces (formiranja vlasti) neće da traje samo dva tri mjeseca kako smo mislili. Ulazimo u jedan proces kome se ne nazire kraj, kaže Šarović.\nIz SNSD-a su kazali da “SDA i SDS pripremaju zavjeru u kojoj će nakon što Denis Zvizdić preuzme poziciju predsjedavajućeg Predstavničkog doma Parlamenta BiH, poziciju prvog čovjeka Savjeta ministara preuzeti Mirko Šarović, trenutni ministar spoljne trgovine i ekonomskih odnosa i zamjenik predsjedavajućeg Savjeta ministara”. Međutim, Šarović tvrdi da “nije bilo takvih dogovora, niti je o tome razgovarano unutar Srpske demokratske stranke”.\nNa današnjim redovnim konsultacijama Denisa Zvizdića, Vjekoslava Bevande i Mirka Šarovića pred sjednicu Savjeta ministara, Šarović kaže da su se našalili na temu zavjere pri čemu je Denis Zvizdić ponovio da ne zna zašto bi preferirao Šarovića kada može predložiti Bevandu.\nŠarović nije hito da odgovori da li lično ima preferencije na tu poziciju:\nU javnosti postoje i informacije da se “zagovara nova većina bez SNSD-a i HDZ-a”, međutim, Šarović nije direktno potvrdio takve navode.\n“Očito da ovaj proces (formiranja vlasti) neće da traje samo dva tri mjeseca kako smo mislili. Ulazimo u jedan proces kome se ne nazire kraj. Upravo zbog ozbiljnosti smatramo da je potrebno da damo svoj doprinos, da razgovaramo, da se uključimo u rješavanje. U taj proces su uključene tri, četiri stranke ali vidimo kakvi su tu odnosi – oni ne da nisu u stanju da se dogovore nego su u jednom takvom sukobu da je teško očekivati da mogu da se dogovore”,kazao je.


У Црквини служен парастос за 37 погинулих бораца и шест цивила - Јадовно 1941. - КУЛТУРА СЈЕЋАЊА\nObjavljeno: 19 avgusta, 2016\nU Crkvini služen parastos za 37 poginulih boraca i šest civila\nIspred centralnog spomen-obilježja u Gornjoj Crkvini kod Šamca danas je služen parastos za 37 srpskih boraca i šest civilnih žrtava, a povodom 24 godine od pogibije 10 pripadnika Vojske Republike Srpske iz Donje i Gornje Crkvine.\nGornja Crkvina kod Šamca – parastos Foto: SRNA\nPredsjednik Boračke organizacije opštine Šamac Lazar Blagojević rekao je da se na današnji dan 1992. godine, kada su poginuli, dogodio najžešći napad na liniju odbrane Druge posavske brigade Vosjke Republike Srpske.\n“Oni su stali na branik Crkvine, opštine i Republike Srpske. Ovo je jedan od najtužnijih dana za Crkvinu i opštinu Šamac i ne smijemo zaboraviti ove junake, ali ni druge borce Vojske Republike Srpske koji su živote dali za Srpsku”, rekao je Blagojević.\nNačelnik opštine Šamac Savo Minić rekao da su za stvaranje Republike Srpske poginuli najbolji sinovi i da oni ne smiju biti zaboravljeni.\n“Svake godine se sjetimo jedne velike akcije iz odbrambenog rata i herojstva ovog dijela crkvinskog bataljona. Prije nekoliko dana razgovarali smo o životnim temama u Crkvini, a to ne bi mogli da nije bilo ovih junaka”, podsjetio je Minić i dodao da taj dio istorije ni po koju cijenu ne smije biti zaboravljen.\nNa spomen-obilježje vijence i cvijeće su položile porodice poginulih boraca, predstavnici opštinskog rukovodstva, opštinske i mjesnih boračkih organizacija, zamjenik ministra civilnih poslova BiH Đorđe Miličević i drugi.


Građevinski investitor – Masterplan ARC\nInvestitor – developer gradi, dograđuje ili rekonstruiše zgrade zarad profita. Za razliku od gradnje, profit je moguće ostvariti prodajom ili davanjem u zakup kupljene i adaptirane već izgrađene nekretnine, najčešće kuće, stana ili poslovnog prostora.\nInvestitor ne mora nužno biti i finansijer jednog projekta, mada u većini slučajeva on to jeste, pa se najčešće i mešaju ovi pojmovi. Investitori mogu samostalno finansirati izgradnju ili raditi to uz pomoć finansijera ili kreditora.\nDa bi gradio zgradu, investitor mora imati lokaciju (parcelu, plac, zemljište) u svom vlasništvu ili pravo zakupa.\nZa razliku od investitora koji stvara profit od samog građevinskog objekta, projektanti i izvođači investicije stvaraju profit od projektovanja odnosno izvođenja radova na izgradnji ili rekonstrukciji tog objekta. Investitor može biti u isto vreme i projektant i/ili izvođač radova ili angažovati treća lica da obavljaju te vrstu poslova.\nFinansiranje projekta može biti u celosti ili fazno, za svaku posebnu fazu ili deo ponaosob. Takođe, finansiranje je moguće i od samih krajnjih kupaca, prodajom nekretnina ‘u izgradnji’. Na ovaj način i investitor i kupac više rizikuju ali i potencijalno ostvaruju veću korist – investitor je snabdeven potrebnim resursima za kompletiranje projekta, kupac stiče nekretninu po mnogo povoljnijim uslovima, pa je po završetku može preprodati i ostvariti profit.\nFinansiranje zapravo najčešće vrše banke kroz projektno finansiranje uz određenu kamatu i pod određenim uslovima.\nInvestitor se može specijalizovati za određen tip, namenu, veličinu ili lokaciju objekata ili praviti raznovrsni portfolio.


Uskoro nova platforma RTS Planeta Plus – šta korisnici mogu da očekuju - Advertiser Serbia\nS ovim u veziDigitalMedijiRTS PlanetaTatjana ĆitićtelevizijaTV\nNa konferenciji „Content to Consumer“, premijerno je predstavljena nova internet platforma Javnog medijskog servisa – RTS Planeta Plus. Korisnicima će uskoro na jednom mestu biti dostupna svojevrsna sublimacija antologijskih i najgledanijih naslova iz produkcije javnog servisa.\nJedan od prvih noviteta u Novoj godini koje priprema Radio-televizija Srbije za gledaoce u Srbiji i širom sveta, nova je platforma sa premijum sadržajima.\n„RTS Planeta Plus je naš najnoviji razvojni projekat. Nastao je kao posledica praćenja korisničkih navika i potreba. Zaključili smo, analizirajući podatke na RTS Planeti da oni žele jednostavnije da dođu do specijalizovanih sadržaja, tako da nudimo širu a specijalizovanu programsku ponudu, koja će uskoro biti dostupna svim korisnicima širom sveta“, objasnila je Tatjana Ćitić, pomoćnica izvršnog direktora Sektora za razvoj RTS-a.\nKoji je glavni adut platforme\nGlavni adut te platforme je izuzetna lista autora koji potpisuju najveće serijske i filmske naslove u istoriji televizije i igranog programa.\n„U arhivi RTS-a čuvamo prve radove koje je upravo na Televiziji Beograd realizovao Srđan Karanović, Slobodan Šijan, Zdravko Šotra, Aleksandar Đorđević, ali isto tako i neke antologijske drame Aleksandra Popovića, Dušana Kovačevića, Siniše Kovačevića, izvanredni scenariji Siniše Pavića, Gordana Mihića. Sve je to ekranizovano na Televiziji Beograd“, ističe Gorica Zarić, odgovorna urednica.\nNajobimniji segment Planete Plus je igrani, serijski i dramski program koji je Radio-televiziju Srbije učinio najuspešnijom producentskom kućom u regionu.\nTV drama, kao autentičan televizijski format zaživela je na Televiziji Beograd i sačuvala poseban status u stručnoj javnosti, ali i među publikom.\n„Postojala je potreba i od strane korisnika, ali i od nas, koji smo u RTS-u, da kreiramo te sadržaje do kojih korisnici mogu da dođu: da se taj igrani program, od serijskih do celovečernjih filmova, a pre svega, autentični televizijski format – TV drama učini dostupnim korisnicima i sadašnjim i budućim korisnicima Planete Plus“, kaže Gorica Zarić.\nNa jednom mestu biće dostupna široka plejada antologijskih i najgledanijih naslova iz produkcije Javnog servisa: filmski i serijski program i bogat dokumentarni program. Korisnici će moći da uživaju i u notama vrhunskih izvođača klasične muzike i džeza.\nDegordian ne prestaje sa širenjem – otvorili su kancelariju u Njujorku!


Dodik: Nisam spreman da žrtvujem mir u Bosni - 11.11.2021, Sputnik Srbija\nSrpski član Predsedništva BiH Milorad Dodik izjavio je da nijedan politički cilj nije vredan žrtvovanja mira u Bosni. 11.11.2021, Sputnik Srbija\n„Nisam spreman da žrtvujem mir ni za šta“, poručio je Dodik.On je ponovio da će se Republika Srpska povući iz oružanih snaga BiH, pravosuđa i poreske uprave, jer, kako kaže, te tri institucije — koje predstavljaju ključne stubove državne bezbednosti, vladavine prava i fiskalnog sistema — uspostavljene su na osnovu odluka međunarodnih predstavnika, a nisu ukorenjene u Ustavu i pokazale su se kao beskorisne.Dodik je u izjavi za Rojters najavio je da će njegov tim predložiti te inicijative, kao i poništenje 140 zakona koje je nametnuo visoki predstavnik, parlamentu Republike Srpske do kraja novembra.„Povući ćemo našu saglasnost (o zajedničkoj vojsci) i ostaviti rok od šest meseci za nacrt pratećih zakona“, rekao je Dodik, preneo je Tanjug.\nSrpski član Predsedništva BiH Milorad Dodik izjavio je da nijedan politički cilj nije vredan žrtvovanja mira u Bosni.\n„Nisam spreman da žrtvujem mir ni za šta“, poručio je Dodik.\nOn je ponovio da će se Republika Srpska povući iz oružanih snaga BiH, pravosuđa i poreske uprave, jer, kako kaže, te tri institucije — koje predstavljaju ključne stubove državne bezbednosti, vladavine prava i fiskalnog sistema — uspostavljene su na osnovu odluka međunarodnih predstavnika, a nisu ukorenjene u Ustavu i pokazale su se kao beskorisne.\nDodik je u izjavi za Rojters najavio je da će njegov tim predložiti te inicijative, kao i poništenje 140 zakona koje je nametnuo visoki predstavnik, parlamentu Republike Srpske do kraja novembra.\n„Povući ćemo našu saglasnost (o zajedničkoj vojsci) i ostaviti rok od šest meseci za nacrt pratećih zakona“, rekao je Dodik, preneo je Tanjug.\n„Dodik je napao državu BiH i temelje mira“: Bošnjački član udario na srpskog člana Predsedništva BiH\n11 Novembar, 16:41\nParadoks, ali samo na prvi pogled: Erdogan više uvažava stav Srba u BiH nego zapadnjaci\n10 Novembar, 19:57


“VRATIĆU VLAST GRAĐANIMA”: Marine Le Pen o ustavu, EU, Nato-u…\nU jutrašnjoj emisiji “jedan sat za Jelisej” na najgledanijem informativnom kanalu BFMTV, kod voditeljke Apolline de Malherbe, gostovala je Marine Le Pen koja će se sledeće nedelje ukrstiti koplja sa Emanuelom Makronom u drugom krugu predsedničih izbora. Prvo pitanje je bilo o tome kako to da vrhunski sportisti i Medef (organizacija koja okuplja vlasnike preduzeća) pozivaju da se glasa protiv nje, na šta je Marine Le Pen odgovorila da je to normalno jer su oni svi prebogati i da im ne odgovara nje program koji će zaštititi običnog čoveka.\nMarine Le Pen je rekla da je na terenu već dugo u kampanji i da Makron ne želi da suprostavi dva programa. Pitanje je usledilo od strane voditeljke kako komentariše izjavu François Hollande-a bivšeg predsednika. Podsetimo da je François Hollande rekao da ako Marine Le Pen dođe na vlasti, tri potanja će se postaviti a to su ustav, Evropska unija i Nato. Marine Le Pen je rekla da će biti organizovan referendum gde će građani odlučivati o svemu jer ona želi da vrati vlast građanima.\nZa ovo je voditeljka rekla, da je to državni udar za šta je Marine Le Pen rekla da nije tačno jer je De Gol isto uradio. Što se tiče Evropske unije voditeljka je konstatovala da će tom odlukom značiti da Francuska izlazi iz Evropske unije. Marine Le Pen je odgovorila da nije tačno i da je narod koji odlučuje i da ne mogu Evropski zakoni da budu ispred zakona Francuske kao i što Nemačka već sada radi.\nU nastavku gostovanja je voditeljka pitala, ako glasaju na bilo kom referendumu drugačije nego što Marin Le Pen kao buduća predsednica to želi, da li će ona napustiti mesto predsednika Republike Francuske, na šta je gospođa Le Pen rekla, naravno da ne. Jer će uvek poštovati volju građana.